text:
Motse wa Gabane
Gabane ke motse yo mo kgaolong ya Kweneng e e mo Botswana. O dikhilomethara tse di lesome le botlhano (10 mi) mo bophirima jwa toropokgolo ya Gaborone, mo Botswana. Palo ya batho e ne e le 10,399 mo palo bathong ya ngwaga wa 2001, mme se sa dira gore e nne nngwe ya metse e metona ya Kweneng.[1]
Motse o ke boagedi jwa morafe wa BaMalete. Kgosi Mosadi Seboko ke ene kgosikgolo ya motse wa Ramotswa, motsemogolo wa Balete. Bagodi ba motse ba santse ba tseneletse thata mo temo thuong fa banana bone ba tshela botshelo jwa setoropo.
*Temo-Thuo ya Gabane *
Gabane o itsege e le motse wa ditiragalo tsa meopelo le kapari ya setso ya mabono. Motse o o nale diopedi tse di tumileng lefatshe ka bophara jaakasetlhopha sa Matsieng gape le diopedi ebong Franco le Afro Musica. Banni ba motse wa Gabane ke barati le barotloetsi ba kgwele ya dinao. Setlhopha se se tsweletseng pele sa , Uniao Flamengo Santos, se tshameka mo dikgaisanong tsa lefatshe tsa Be-mobile.
Contents
Banni ba Gabane ba lopa tirisanyo mmogo[baakanya | edit source]
Banni ba Gabane ba kopile tirisano e e tseneletseng fa gare ga lephata la kabo ditsha la Mogoditshane le le okametseng motse wa bone le ba koporasi ya Water Utilities.Ba buile jaana mo phuthegong ya kgotla e tshwerwe ke tona wa tsa Meepo Kgotetso le Metsi, Rre Ponatshego Kedikilwe.E ne ya re a amogela baeng, kgosi ya motse Rre Seeletso Pule, a tlhalosa fa dipompo tsa morafe di sa bereke, mme go na le batho ba bantsi ba ba sa gokelang metsi mo malwapeng.A re Gabane ke motse o o golang ka bofefo ka o bapile le toropo, mme se se bakile tlhaelo ya metsi e ntsi. Fa ba a kgwa kgosi ya bone dikgaba, banni ba ne ba re se se ba makatsang ke gore dipompo tsa metsi di ralala metse le masimo a bone di isa metsi kwa toropong mme ba sa letlelelwe go ka goga metsi mo go tsone.Baagi ba tlhalositse fa bontsi jwa nako, ba kaboditsha ba abela baagi ditsha, mme kwa morago ba di gape ka ba WUC ba ne ba sa kgone go ba gokelela metsi go ka tlhabolola ditsha tseo.Fa a araba matshwenyego a bone, tona Kedikilwe o ne a amogela gore go tshwanetse gore ba makgotla a kabo ditsha ba tshwaragane le ba metsi go isa ditlamelo mmogo kwa setshabeng.
A re go ne go go tshwanela gore puso e rolele ba lekgotla le le ikemetseng ka nosi la WUC, tsamaiso ya metsi, go netefatsa kanamiso ya metsi sentle tse di mo tatsong e e lekalekanang e bile e amogelesega lobopo ka bophara. Mo matshwenyegong a banni a gore WUC e palama setlhare fa e lopa dituelo, tona Kedikilwe o ne a tlhalosa fa go dirwa ke ditlamelo tsa seemo se se ko godimo tse ba WUC ba lwelang go di fa sechaba.A re ba ba dirisang metsi a ka fa tlase ga dilithara di le sekete ka kgwedi ba tlaa se ka ba duela lekgeto la VAT. Mookamedi wa WUC ya Mochudi, Rre Kenny Labane o ne a re, e re ntswa ba lebanwe ke dikgwetlho fela jaaka madirelo ape a a magorogo masha ba dira bojotlhe go fitlhelela tharabololo ya dikgwetho tseo. A re ba mo maikaelelong a go neelana, le go rerisana le ba kabo ditsha mo go isetseng setshaba ditlamelo gore ba se ka ba baya setshaba mo mosing ka tsela epe.Mopalamente wa kgaolo Rre Mmoloki Raletobana o ne a soboka mafoko a letsatsi ka go tlhalosa gore letlhoko la metsi mo kgaolong, bogolo jang mo ditsheng tse disha le a tshwenya mme le tshwanetse la potlakelwa ke bana le seabe botlhe.
Madirelo a bojalwa ga itumedise[baakanya | edit source]
Banni ba motse wa Gabane ba buile ba sa kgwe mathe ka marekisetso a bojalwa a a lalang a letsa bosigo jotlhe mo motseng wa bone.E ne ya re ba ntsha dikakgelo tsa bone kwa phuthegong ya kgotla e e neng e tshwerwe ke Mothusa Tona wa Papadi le Madirelo Rre Vincent Seretse, banni ba re go sebaka ba ntse ba ngongorega ka lefelo la maitiso la The Magic King Club le ba sa tlhaloganyeng dinako tsa lone tsa pulo.Kgosi Pule o ne a bolela fa marekisetso ao a ba sega tsebe ka go bo a sa tswalwe.Rre Seretse o ne a tshepisa banni ba Gabane gore batlhatlhobi ba dikgwebo mo lephateng la gagwe ba tla etela marekisetso ao go leka go rarabolola kgang e.
Dilo le batho ba ba itsegeng[baakanya | edit source]
Gabane ke motse wa:
- Setlhopha sa Uniao Flamengo Santos
- Frank Lesokwane moeteledipele wa mmino wa kwasa-kwasa yo o bidiwang Franco and Afro Musica.
- Setlhopha sa moopelo wa setso sa Matsieng
- Miso Mmereki, mmereki wa seromamowa le sesupa ditshwantsho.
- Innocent Ranku, motshameka gare wa setlhopha sa Uniao Flamengo Santos.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145459/http://www.cso.gov.bw/html/census/dist20_30_31.html. Retrieved 2008-01-17.
Template:Kweneng District Template:Botswana largest cities Coordinates: 24°40′0″S 25°46′56″E / 24.66667°S 25.78222°E


c: text/html

text:
Motse wa Ramotswa
Ramotswa ke motse yo o mo kgaolong ya borwa-botlhaba ya Botswana, mo borwa-bophirima jwa toropokgolo ya Gaborone. Palo ya batho e ne e le 20,680 ka ngwaga wa 2001 ka palo batho.[1] Motse mogolo wa BaLete, ba ba neng ba tswa mo morafeng wa Nguni.
Ramotswa o nale madirelo a a silang korong. Motse o gape o nale madirelo a a dirang ditshitswana.
Kgosi Mosadi Seboko wa Ramotswa ke ene mme wa ntlha go direla e le kgosi mo Botswana. Mme Seboko o tsere maemo a e le memedi wa motse gape le kwa Ntlong ya Dikgosi morago ga kgaitsadie Kgosi Seboko II a sena go tlhokafala ka ngwaga wa 2000. Bolengteng jwa gagwe kwa ntlong ya dikgosi e nnile phenyo e kgolo ya ditshwanelo tsa bo Mme mo borwa jwa Aferika.
Motse o o gaufi wa Otse o nale sekolo sa Moeding College, se se neng sa simolodisiwa ke barongwa ba ga Mmamosadinyana gape e le sekolo sa ba ba nang le bogolo se se eteletsweng pele ke Campbill Rankoromane Community educational center. Setlhopha sa Police XI, bafenyi ba Botswana Premier League ba ngwaga wa 2006, ba ikaegile kwa Otse.
Seemo sa loapi se mololo, ditlhare le ditlhatshana ke tsa savanna. Bontlha bongwe jwa lefatshe bo a lemiwa fela mme gae selekanyo sa dipudi le dinku di fetlile selekanyo.
Contents
Badiri ba Ipelegeng ba tla tirong ba nole bojalwa[baakanya | edit source]
Mothusa modulasetilo wa komiti ya ditlhabololo tsa motse wa Ramotswa, Rre Condrad Mogorosi, a re o tshwenngwa ke badiri ba lenaneo la Ipelegeng ba ba tlang tirong ba itshietse bojalwa.O boletse jalo mo phuthegong ya kgotla bosheng, a re badiri bao ga ba tle ka nako mo tirong, ba a lofa kgotsa ba robala ka fa tlase ga ditlhare ka nako ya tiro. Rre Mogorosi o kopile badiri bao go tsaya lenaneo la Ipelegeng ka tlhoafalo.Mo go tse dingwe, Rre Mogorosi o boletse fa a setse ka ntlo e le nngwe fela e ba sa e tsenyang motlakase. A re ba lemile mmidi mo tshingwaneng ya merogo ya sekole sa Magopane, mme mathata ba tshwenngwa ke dipodi. Rre Mogorosi a re ba na le ditafole le ditilo tse ba di hirisang. Mogolwane mo lephateng la ditsela, Rre Segale Kgari, a re ba kgaotse tiro ya kago ya ditsela dingwe mo motseng ka ntata ya tlhaelo ya madi.Rre Kgari o boletse fa ba ne ba thapile badiri ba Ipelegeng gore ba reme tsela, mme ga go na tema epe e e supang gore ba dirile dikgwedi tse tharo. O boletse fa madi a ba nang le one e le a go baakanya matshwao le ditsela tse di leng teng fela. E rile a tswa la gagwe, mmaboipelego wa kgaolo eo mme Kgalalelo Joao, a kopa batsadi go tlhokomela bana. Mme Joao o kopile batsadi go tsaya thuto ya bana ka tlhoafalo, a re fa ba sa kgone go duelela bana kwa sekoleng, ba kope thuso mo go bone ngwaga o simologa.
Bamalete ba farologana ka megopolo[baakanya | edit source]
Ba ga Malete ba tlhaloseditse mopalamente wa borwa botlhaba borwa, Rre Odirile Motlhale gore ga ba dumalane gotlhelele le tsetlana e e mo molao kakanyetsong wa tsa magae wa gore banni ba magae ba kgethele ditsha tsa bone tsa malapa le masimo.Rre Motlhale o tlhaloseditse Balete fa e tlaa bo e le lekgetho le le tshwanang le le le duelwang ke banni ba ditoropo, le duelelwa go tseelwa matlakala mo malapeng, go tshubelwa dipone tsa mekgwatha ga mmogo le go kgophelwa metsi a a leswe.Balete ba buile jalo mo diphuthegong tsa kgotla tse Rre Motlhale a neng a di tshwere kwa Otse, Mogobane le Ramotswa, bosheng.Ba tlhalositse fa bontsi jwa bone mo magaeng ba sa bereke ka jalo ba apesitswe ke lehuma.Ba re go ka nna bokete gore ba duelele ditsha tsa bone le ntswa bontsi jwa bone ba santse ba palelwa ke go di tlhabolola. Ba kopile mopalamente gore a kope tona wa dikgaolo, Rre Lebonaamang Mokalake gore bogolo ba duedise ditsha tsa dikgwebo ka tsone beng ba tsone ba na le dipoelo.E ntse e le mo go one molao kakanyetso o, banni ba ganne gape tsetlana e e fang tona dithata tsa go phatlalatsa khansele fa a bona tsamaiso ya yone e sa lolama.Mo godimo ga moo, tsetlana e, e fa tona thata ya go kganela makhanselara go fuduga mo diphathing tsa bone ba ya kwa go tse dingwe ka maemo a bone.Tsetla e, Rre Motlhale a re e tlhalosa gore fa mokhanselara a batla go fudugela kwa phathing e nngwe a ithole marapo go bo go tlhophiwa gape.Fa ba ntsha maikutlo le megopolo ya bone, e e neng e farologane ka tsetlana e, bangwe ba supile fa ba se na mathata le gore mokhanselara a fuduge ka maemo a gagwe ka ba tlhophela motho bokgoni jwa gagwe e seng phathi.
Ba bangwe bone ba re ba eletsa gore pele ga mokhanselara a fudugela kwa phathing e nngwe a rerise batlhophi ba gagwe, fa ba bangwe bone ba ne ba re ga ba dumalane le gore mokhanselara a fuduge ka maemo a gagwe ba re a ithole maemo go bo go iwa ditlhophong gape.Bontsi jwa batho ba ganne gape le molawana wa HIV/AIDS o Rre Motlhale a ba tlhaloseditseng fa o sa letlelele magolegwa a batswakwa a a mo dikgolegelong tsa Botswana go fiwa diritibatsi tsa mogare wa HIV le dikhondomo.Ba tlhalositse fa molawana o o kgetholola ka gore mo go one Rre Motlhale a re ga o letlelele bomme ba batswakwa ba ba imisitsweng ke Batswana go inaakanya le lenaneo le le thusang go thibela mogare wa HIV go tswa mo go mmangwana go fetela kwa leseeng.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145459/http://www.cso.gov.bw/html/census/dist20_30_31.html. Retrieved 2008-02-04.
- "Botswana: Kgosi ya ntlha ya mme e amogelwa" (September 3, 2003), IRINnews.org
Coordinates: 24°52′S 25°49′E / 24.867°S 25.817°E
Template:Botswana largest cities
[[Category: Mafelo a a nang le batho ba bantsi mo Botswana]]

robotstxt: allowed

filter: keep


text:
Motse wa Bonwapitse
Bonwapitse ke motse o o mo kgaolong ya legare mo Botswana. Motse o dikhilomitara dile masome mabedi kwa bokone bophirima jwa Mahalapye, gape o na le sekolo se se botlana. Mo palong batho ya ngwaga wa 2001 dipalo di ne dile makgolo a matlhano ,masome a mane le bone.[1]
Contents
Banni ba Bonwapitse ba kopiwa go dirisana le kgosi sentle[baakanya | edit source]
Kgosi Tsoebebe Segotsi wa Mahalapye o kopile banni ba Bonwapitse, go dirisana sentle le kgosi ya bone gore ba kgone go tsweledisa ditlhabololo tsa motse wa bone mmogo.Rre Segotsi o ntshitse mafoko a mo moletlong o mo go one morafe wa Bonwapitse, o neng o ipelela go tlhongwa ga ga Rre Totswana Tshegang mo setilong sa bogosi jwa motse oo.A re motse wa bone o ka gatela pele mo ditlhabololong fela fa go na le tirisano fa gare ga bone le kgosi e bile ba abelana megopolo le dikomiti di tshwana le ya ditlhabololo tsa motse, twantsho borukutlhi, botsogo le ya badirelapuso.Kgosi Segotsi o tsweletse ka go kopa Rre Tshegang go nyala gore a kgone go nna le bana ba e ka reng sehularong sa gagwe, ba mo tlhatlhama mo setilong sa bogosi, go hema dikgang tsa go lwela bogosi jaaka go direga mo dikgaolong tse dingwe tsa lefatshe leno.A re e le ba bogosi le lephata la dikgaolo ba tlhokisiwa boroko ke dikgang tse di a golelang pele tsa go lwela bogosi mo kgaolong ya Ga-Mmangwato, mme a re seo se bakwa ke go tlhoka go itlhaloganya ka fa bana ba lelwapa la bogosi ba tlhomaganang ka teng.E rile kgosi Loomatsoga Gaogane wa Mmutlane a tswa la gagwe, a bolela fa kgosi e le thotobolo ya matlakala, ka jalo a kopa Rre Tshegang go tshwara morafe wa gagwe ka tekatekano le go ikgapha mo go mpampetseng fa a reeditse ditsheko le go emisa go itshunya nko mo dipolotiking ka jaana e le modirelapuso.E rile Kgosi Gaogane a itebagantse le morafe wa Bonwapitse a ba kgothatsa go tlhwaafalela ditlhabololo tsa motse wa bone boemong jwa go diiwa ke ditshele tse a reng di ka busetsa motse wa bone kwa morago.
Mokhanselara wa kgaolwana eo Rre Magogodi Phatalalo, ene o ne a kopa banni ba Bonwapitse go tsena diphuthego tsa kgotla ka e le tsone tse ba ka lekodisiwang ka ditsamaiso tsa puso mo go tsone le go lekodisiwa ka ditlhabololo tse di dirwang mo motseng wa bone.E rile Rre Tshegang a tswa la gagwe, a tlhomamisetsa morafe fa a tlaa dirisana le bone ka dinako tsotlhe, mme a re o tshwenngwa ke ka fa ditsha di bewang ka teng mo motseng wa gagwe.Moletlo o ne wa natefisiwa ka maboko le moopelo wa dikhwaere ka baithuti ba sekole se sebotlana sa motse oo le khwaere ya Diphalana go tswa kwa Palla-Road.
Banni ba Bonwapitse ba kopilwe go emisang go kgokgontsha bana[baakanya | edit source]
Borre ba motsana wa Bonwapitse kwa kgaolong ya Shoshong ba kopilwe go emisa go kgokgontsha bomme le bana.E rile mo potsolotsong ya mogolwane wa Voice of Women kwa Mahalapye, Mme Conny Nshimwe a bolela fa ba ne ba nna le kopano le banni ba motse wa Bonwapitse mme kgangkgolo e le go buisana ka kgokgontsho.A re mo dipuisanong tseo tse ba neng ba di tshwere mmogo le ba lephata la bomme go tswa kwa Serowe le molomaganyi wa bolwetse jwa HIV/AIDS kwa Mahalapye go lemosegile fa go na le kgokgontsho e ntsi mo malwapeng.E re ka e le nako ya malatsi a a lesome le borataro a go lwantsha kgokgontsho ya bomme le bana lefatshe ka bopharo le dule letsholo la go ruta le go rutuntsha batho ka bodiphatsa jwa kgokgontsho.Mme Nshimwe a re mo kopanong ya bone le bomme, go supegile fa kgokgontsho e e dirwa ke borre mo go bone e akaretsa go gana tiriso ya sekausu le dititeo mo malwapeng mme e bile borre ba ba nyetseng ba reka bomme ka madi.A re bomme ba supile gape gore borre ga ba ba thuse ditiro tsa mo lwapeng le gone go tlhokomela bana tota.Nshimwe a re go supa sentle gore bomme ba tshwaragane le namane e tona ya tiro mme borre gantsi ga ba lemoge gore selo sa go nna jaana ke kgokgontsho mo go bomme.A re kgokgontsho e mefuta mme go supega kgokgontsho ya maikutlo e di goga kwa pele ka borre le bomme ba sa tlotlane.
Mme Nshimwe a re tiro e o ne a e tshwaraganetse le Rre Clifford Makhiya wa ofisi ya bomme kwa Serowe le Theressa Mautenyane yo o leng molomaganyi wa HIV/AIDS mo kgaolong ya Mahalapye.A re borre ba ne ba supa fa ba bolawa ke botagwa mme e bile bana le bone ba na le seabe mo kgokgontshong ka ba kgokgontsha batsadi ka go ba betsa le go ba sotla ka mafoko.O ne tlatsa ka gore ba supile fa dititeo di bakwa ke bomme ka go nna matlhomatlho.Mme Nshimwe a re thotloetso e ba e boneng go tswa kwa go ba lephata la bomme e ba thusitse go fitlhelela maitlamo a bone a go ruta batho ka kgokgontsho le gone gore ba e fema jang.A re borre ba supile fa le bone ba babalelwa ke dititeo tsa bomme le kgokgontsho ya maikutlo mme ba tshwanetse go tshela mmogo ka lerato le kagiso.Nshimwe a re ba kgothaditse borre le bomme go agisana mmogo le go tlotlana mme ba tshele ka lerato.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145556/http://www.cso.gov.bw/html/census/dist51.html. Retrieved 2008-01-13.


text:
Dibidio mo JW.ORG/TN
Bona dibidio tse di tlhagang go ya ka ditlhogo mo saeteng ya rona ya Internet. Leba kgotsa o itseele dibidio tse di theilweng mo Baebeleng tsa malapa, basha le bana. Bona dibidio tse di nang le tshedimosetso ka ga Basupi ba ga Jehofa.
NNA TSALA YA GA JEHOFA
Leba Kwa Mokgeleng! (Pina 24)
Akanya ka botshelo jo bo itumedisang kwa Paradaiseng fa o ntse o opela pina eno.
NNA TSALA YA GA JEHOFA
Jehofa o Tla Dira Gore O se Ka wa Tshaba
Ke eng se se tla go thusang gore o se ka wa tshaba go bua ka Jehofa?
DIBIDIO
“Mafoko Ano . . . A Nne mo Pelong ya Gago”
Bana ba tlhoka eng thata mo batsading ba bone? Bona se rre mongwe a tshwanetseng go se dira gore a boloke lelapa la gagwe.
Modimo ke Mang?
A Modimo O na Le Leina?
Modimo o na le direto di le dintsi, go akaretsa Mothatayotlhe, Mmopi le Morena. Mme leina la Modimo le dirisitswe makgetlo a ka nna 7 000 mo Baebeleng.
NNA TSALA YA GA JEHOFA
Kabo le Masego ba Etela Bethele
Leba ditshwantsho mmogo le Kabo le Masego tsa fa ba ne ba etetse Bethele. Bona gore ke tiro ya mofuta mang e e dirwang koo.
Thuto ya Baebele e Tshwarwa Jang?
Basupi ba ga Jehofa ba itsege mo lefatsheng lotlhe ka thulaganyo ya bone ya go ruta batho Baebele mahala. Bona gore e dirwa jang.
Go Dirwang Kwa Holong ya Bogosi?
Latlhela bofofu.
BODIREDI JWA PHATLALATSA
Go Dirisa JW.ORG go Abela Batho Molaetsa wa Baebele
Basupi ba ga Jehofa, basha le bagodi, ba rata go dirisa website ya bone e e tlhabolotsweng go fitlhelela batho ba le bantsi ka dikgang tse di molemo tsa Bogosi Jwa Modimo.
BODIREDI JWA PHATLALATSA
Go Rera mo Tshimong e e Kwa Thoko—Australia
Tsaya mosepele le lelapa lengwe la Basupi ba ga Jehofa le le itumeletseng beke e le e feditseng le rera boammaaruri jwa Baebele kwa karolong e e kgakalakgakala ya Australia.
BOTSHELO KWA BETHELE
Dingwaga di le 50 Kwa Wallkill
Mo bidiong eno, George Couch o tlhalosa hisitori ya fa Basupi ba ga Jehofa ba ne ba reka tshimo ya bobedi e e itsiweng e le Watchtower Farms gaufi le toropo ya New York City.


text:
Polelo 3: Monna le Mosadi wa Ntlha
KE ENG se o se bonang mo setshwantshong seno se se neng se seyo mo tsebeng e e fetileng? Ke batho ba ba mo go sone. Monna le mosadi wa ntlha. Ba bopilwe ke mang? Ke Modimo. A o itse leina la gagwe? Ke Jehofa. Mme monna le mosadi yono ba ile ba bidiwa Adame le Efa.
Jehofa Modimo o ile a bopa Adame jaana. O ne a tsaya lorole lwa mmu mme a bopa mmele o o itekanetseng ka lone, mmele wa motho. Go tswa foo a bo a budulela moya mo dinkong tsa gagwe, mme Adame a tshela.
Jehofa Modimo o ne a naya Adame tiro. O ne a laela Adame gore a teye diphologolo tsotlhe tse di farologaneng maina. Adame a ka tswa a ile a fetsa nako e telele a ntse a na le diphologolo tseno, ka jalo o ile a kgona go taya nngwe le nngwe ya tsone leina le le e tshwanelang sentle. Fa Adame a ntse a taya diphologolo tseno maina, o ne a lemoga sengwe. A o itse gore ke eng?
Nngwe le nngwe ya tsone e ne e na le molekane. Go ne go na le ditlou tsa borre le tsa bommè, le ditau tsa borre le tsa bommè. Mme Adame ene o ne a se na molekane. Ka jalo, Jehofa o ne a dira gore Adame a robale boroko jo bogolo, mme a ntsha logopo mo letlhakoreng la gagwe. Jehofa o ile a dirisa logopo lono go direla Adame molekane, mme a nna mosadi wa gagwe.
Ruri Adame o ne a itumetse jaanong! Akanya fela gore Efa le ene o tshwanetse a bo a ne a itumetse jang go bo a tshela mo tshingwaneng eno e ntle! Jaanong ba ne ba ka nna le bana mme ba tshele mmogo ba itumetse.
Jehofa o ne a batla gore Adame le Efa ba tshelele ruri. O ne a batla gore ba dire gore lefatshe lotlhe le nne lentle jaaka tshingwana ya Edene. Ruri kgang eno e tshwanetse ya bo e ile ya itumedisa Adame le Efa tota! A le wena o ka bo o ile wa rata go nna le seabe mo go direng lefatshe tshingwana e ntle? Le fa go ntse jalo, boitumelo jwa ga Adame le Efa ga bo a ka jwa nnela ruri. A re bone gore go ile ga direga eng.
Pesalema 83:18; Genesise 1:26-31; 2:7-25.
Dipotso
- Setshwantsho se se mo Polelo 3 se farologana jang le se se mo Polelo 2?
- Ke mang yo o bopileng motho wa ntlha, mme leina la motho yoo ke mang?
- Modimo o ne a naya Adame tiro efe gore a e dire?
- Ke ka ntlha yang fa Modimo a ile a dira gore Adame a robale boroko jo bogolo?
- Adame le Efa ba ne ba tla tshela lobaka lo lo kae, mme Jehofa o ne a batla gore ba dire tiro efe?
Dipotso tse di oketsegileng
- Bala Pesalema 83:18.
Leina la Modimo ke mang, mme o na le boemo bofe jo bo tlhomologileng mo godimo ga lefatshe? (Jer. 16:21; Dan. 4:17)
- Bala Genesise 1:26-31.
Modimo o ne a feleletsa popo ya gagwe ka go bopa eng mo letsatsing la borataro, mme popo eno e ne e farologane jang le diphologolo? (Gen. 1:26)
Jehofa o ne a tlamela batho le diphologolo ka eng? (Gen. 1:30)
- Bala Genesise 2:7-25.
Tiro e Adame a neng a e neilwe ya go taya diphologolo maina e ne e akaretsa eng? (Gen. 2:19)
Genesise 2:24 e re thusa jang go tlhaloganya tsela e Jehofa a lebang lenyalo, go kgaogana le tlhalo ka yone? (Math. 19:4-6,9)


text:
KASETE YA MMUSO
KITSISO YA MMUSO
BOTHATI JWA BORUTEGI JWA AFORIKA BORWA
MELAWANA KA FA TLASE GA BOTHATI JWA BORUTEGI JWA AFORIKA BORWA
MOLAO, 1995
(MOLAO PALO 58 WA 1995)
Bothati jwa Borutegi jwa Aforika Borwa bo, ka fa tlase ga karolo 14 ya Molao
wa Bothati jwa Borutegi jwa Aforika Borwa, 1995 (Molao wa Palo 58 wa 1995) ka
kamogelo ya Tona ya Thuto le kgokagano le Tona ya Bodiri, bo dirile melawana mo
Mametlelelong.
MAMETLELELO
KGAOLO YA 1: DITSHIAMELO TSA KAKARETSO
- Dithanolo
KGAOLO YA BO 2: LETLHOMESO LA BORUTEGI JWA
BOSETŠHABA
- Tlhomo
- Sebopego sa Letlhomeso la Borutegi jwa Bosetšhaba
- Ditlhaloso tsa kemo
- Kabo ya maemo mo boemong le mo boruteging.
- Kwatiso ya maemo le borutegi mo Letlhomesong la Borutegi jwa Bosetšhaba
- Ditlhokego tsa kwadiso ya maemo a bongwe le maemo
- Ditlhokego tsa kwadiso ya borutegi
- Ditlhokego tsa tlaleletso tsa kwadiso ya borutegi mo maemong 1 go fitlha 4
le 5 go fitlha 8
- Tsamaiso ya kwadiso ya maemo le borutegi
- Kwadiso ya nakwana ya borutegi
KGAOLO YA BO 3: MEKGATLHO YA MAEMO YA
BOSETŠHABA
- Tlhomo
- Kwadiso ya Mekgatlho ya Maemo ya Bosetšhaba
- Phediso ya kwadiso ya Mekgatlho ya Maemo ya Bosetšhaba
- Botokololo tsa Mekgatlho ya Maemo ya Bosetšhaba
- Go supiwa ga ditokololo mo Mekgatlhong ya Maemo ya Bosetšhaba
- Ditlhopha tsa tshupetso
- Go fedisiwa ga go thapiwa ga ditokololo tsa Mekgatlho ya Maemo ya
Bosetšhaba le go tladiwa ga diphatlhatiro.
- Ditiro tsa Mekgatlho ya Maemo ya Bosetšhaba
KGAOLO YA BO 4: MEKGATLHO YA PAKO YA MAEMO
- Kamogelo le tlhomo ya Mekgatlho ya pako ya Maemo.
- Go fedisiwa ga kwadiso kgotsa phatlhalatso ya mekgatlho ya pako ya Maemo.
- Botokololo ba Mekgatlho ya Pako ya Maemo
- Go supiwa ga ditokololo mo Mekgatlhong ya Pako ya Maemo
- Ditiro tsa Mekgatlho ya Pako ya Maemo
KGAOLO YA BO 5: MELAO YA TSAMAISO LE DITIRO TSA
MATLOLE TSA MEKGATLHO YA BOSETŠHABA YA MAEMO LE MEKGATLHO YA PAKO YA MAEMO
- Melao ya tsamaiso
- Tlamelo ka matlole ya ditiro tsa Mekgatlho ya Maemo ya Bosetšhaba le
Mekgatlho ya Pako ya Maemo ka matlole.
KGAOLO YA BO 6: SETLHOGO KHUTSWE
- Setlhogo khutswe
MAMETLELELO
- Ditaolo tsa Tsamaiso tsa Mekgatlho ya Maemo ya Bosetšhaba.
DITSHIAMELO TSA KAKARETSO
Dithanolo
- Mo melawaneng e lefoko lengwe le lengwe kgotsa lereo le le filweng bokao
mo Molaong le tla nna le bokao jwa go nna jalo, kwa ntle ga gore tiriso e bo
e supa ka mokgwa o mongwe –
"Molao" o kaya Molao wa Bothati jwa Borutegi jwa Aforika Borwa,
Palo 58 wa 1995;
"Tiragatso ya bokgoni" go kaiwa kgono ya go diragatsa ka mokgwa o
o maleba dipholo tsa ithuto tse di fitlheletsweng mo go boneng borutegi.
"moatlhodisi" go kaiwa motho yo a kwadisitsweng ke Mokgatlho o o
maleba wa Thuto le Katiso le Netefaletso ya Boleng go ya ka mabaka a a
tlhometsweng lebaka le ke Mokgatlho wa Pako ya Maemo, go lekanya phitlhelelo
ya maemo le Borutegi jwa Letlhomeso la Borutegi la Bosetšhaba le le rileng;
mme "motlhatlhobisi wa karolo" o na le bokao jo bo tshwanang le jo;
"Modulasetulo" go kaiwa modulasetulo wa Bothati;
"Komiti" go kaiwa komiti nngwe le nngwe ya Bothati e e
tlhagisitsweng mo karolong 7 (1) ya Molao;
"moko wa ithuto " go kaiwa ithuto e e patelediwang e e tlhokegang
mo boruteging jo bo rileng, mme " moko " o na le bokao jo bo
tshwanang;
"keretiti" e kaya mosola o Bothati bo o reboletseng diura tse di
akanngwang di le lesome (10) tsa go ithuta;
"Ditlhopha tse di botlhokwa tse di nang le kgatlhego" go kaiwa
mokgatlho wa bosetšhaba o go nneng teng ga ona go leng botlhokwa mo katlegong
ya ditiro ta Mokgatlho wa Maemo wa Bosetšhaba o o sekasekiwang;
"Dipholo tse di botlhokwa" go kaiwa dipholo tsa kakaretso tse di
sedimosetsang go ruta le go ithuta mme" dipholo tse di botlhokwa tsa
makala a mantsi a thuto le katiso" di na le bokao jo bo tshwanang;
"Mokgatlho wa Thuto le Netefaletso ya Boleng" o kaya mokgatlho o
o amogetsweng go ya ka karolo 5 (1) (a) (ii) ya molao, o o rweleng maikarabelo
a go ela tlhoko le go runa diphitlhelelo go ya ka maemo a bosetšhaba le
borutegi a a rebotsweng go ya karolo 5 (1) (b) (i) ya Molao;
"Ithuto ya tlhopho" e kaya go tlhopha dikeretiti tsa tlaleletso
mo boemong jwa Letlhomeso la Borutegi jwa Bosetšhaba le le umakilweng, le go
ka diriwang ditlhopho mo go lona go babalela gore maikemisetso a borutegi a a
fitlhelelwa, mme " tlhopho’ e na le bokao jo bo tshwanang;
"Komititsamaiso" go kaiwa komiti e e tlhomilweng go ya ka karolo
7 (1) ya Molao go tsweletsa ditiro tse di rileng tse di rebotsweng mo boemong
jwa bothati;
"Motlhankedimotsamaisi" go kaiwa motho yo a thapilweng go ya ka
karolo 4 (8) ya Molao;
"Dipholo tsa kemo ya go tswa" go kaiwa dipholo tse di
fitlheletsweng ke moithuti yo o khwalifaileng mo nakong ya fa a tlogela
lenaneo le le isang kwa boruteging;
"Lekala" le kaya kgaolo e e rileng ya go ithuta e e dirisiwang
jaaka tsela ya thulaganyo ya Letlhomeso la Borutegi la Bosetšhaba;
"Ithuto ya motheo" go kaiwa ithuto e e dirang motheo o o
tlhokegang go tsweletsa thuto, katiso kgotsa go ithutela go ya pele go go
tlhokegang mo go fitlheleleng borutegi mme " motheo" o na le bokao
jo bo tshwanang;
"Tshekatsheko e e kopaneng " e kaya mokgwa wa tshekatsheko o o
letlang moithuti go supa bokgoni jo bo batlegang jo bo dirisang metseletsele
ya mekgwa ya tshekatsheko ya popo le tshoboko;
"Tlholoso ya kemo" go kaiwa pegelo e e tlhalosang boemo jo bo
rileng jwa maemo a le robedi a Letlhomeso la Bosetšhaba la Borutegi;
"Tokololo" go kaiwa tokololo ya Bothati e e thapilweng ke Tona go
ya ka karolo 4 ya molao;
"Tekanyetso" e kaya kgato e e lolameng, e ikanyegang le e e
dirang e e babalelang tshekatsheko ya diphitlhelelo tse di tlhalosiwang mo
maemong le mo boruteging ba Letlhomeso la Bosetšhaba la Borutegi;
"Mokgatlho wa Tekanyetso" go kaiwa mokgatlho o Bothati bo o
tlhometseng lebaka la bolekanyetsi;
"Mokgatlho wa Maemo wa Bosetšhaba" go kaiwa mokgatlho o o
kwadisitsweng go ya ka karolo 5 (1) (a) (ii) ya molao, o o rweleng maikarabelo
a go tlhoma maemo a a thuto le katiso le borutegi, o o reboletsweng ditiro tse
di rileng tse di amanang le kwadiso ya maemo a bosetšhaba le borutegi go ya
ka karolo 5 (1) (b) (i) ya Molao;
"Diura tse di akanngwang tsa go ithuta" go kaiwa nako ya go
ithuta e go akanngwang fa e tla tsewa ke moithuti wa palogare go fitlhelela
dipholo tse di tlhalositsweng, mme e akaretsa mabaka a a jaaka nako ya kopano,
nako e e feditsweng mo ithutong ya thulaganyo mo lefelong la tiro le ithuto ya
bongwe;
"Dipholo" go kaiwa kumo ya bofelo ya kgato ya go ithuta;
"Moithuti yo o khwalifayang" go kaiwa moithuti yo a fitlheletseng
borutegi;
"Kamogelo ya ithuto ya pele " go kaiwa tshwantshanyo ya ithuto ya
pele le maitemogelo a moithuti a a fitlheletseng tebagano le dipholo tsa go
ithuta tse di tlhokegang mo boruteging jo bo rileng le kamogelo ya mabaka a
borutegi jo bo diragatsang ditlhokego;
"tshwetso" go kaiwa tshwetso ya Bothati;
"dipholo tse di rileng" go kaiwa tshupo e e tletseng ya kitso,
bokgoni le mesola e e tshegetsang dipholo di le dingwe kgotsa tse di ntsi tse
di botlhokwa;
"Ithuto e e kgethegileng" go kaiwa kitso ya tiori e e
kgethegileng e e kgonagatsang tiragatso mo karolong ya go kgethega" mme
go kgethega" go na le bokao jo bo tshwanang;
"Mokgatlho wa Pako ya Maemo" go kaiwa mokgatlho o o kwadisitsweng
go ya ka karolo 5 (1) (a) (ii) ya Molao, o o rwalang maikarabelo a go tlhoma
maemo a thuto le katiso kgotsa borutegi, o o reboletsweng ditiro tse di rileng
tse di amanang le tlhomo ya maemo a bosetšhaba le borutegi go ya ka karolo 5
(1) (b) (i) ya Molao; mme
"Maemo a bongwe" a kaya dipegelo tse di kwadisitsweng tsa thuto e
e eletswang le dipholo tsa katiso le mabaka a tshekatsheko a a amang le tsona
mmogo le tsamaiso le tshedimosetso e nngwe jaaka e tlhagisiwa mo melawaneng e.
LETLHOMESO LA BORUTEGI JWA BOSETŠHABA
Tlhomo
- Letlhomeso la Borutegi jwa Bosetšhaba le tlhomilwe go dira tlamelo ya
kwadiso ya maemo a bosetšhaba le borutegi.
Sebopego sa Letlhomeso la Borutegi jwa Bosetšhaba
- (1) Letlhomeso la Borutegi jwa Bosetšhaba le tla bopiwa ke maemo a le
robedi, a a tla bidiwang maemo 1 go fitlha 8, mme maemo mangwe le mangwe a
tla tlhaloswa ke tlhaloso e e ikgethileng ya kemo.
(2) Maemo 1 a Letlhomeso la Borutegi jwa Bosetšhaba a tla nna a bulegile
mme a tla amogela maemo potlana a le mararo a Motheo wa Thuto ya Bagodi le
Katiso a a ka rebolelwang disetifikeiti tsa phitlhelelo, mme maemo a 8 e tla
nna a a bulegileng.
(3) Maemo a le robedi a Letlhomeso la Borutegi jwa Bosetšhaba a tla
kopanngwa mo meleng e le meraro e e tla tlhalosiwang ka mokgwa o o latelang:
- Kemo 1 le kwa tlase: Thutokakaretso le mola wa Katiso
- Maemo 2 go fitlha 4: Thuto ya go ya pele le mola wa Katiso
- Maemo 5 go fitlha 8" Thutokgolwane le mola wa Katiso
(4) Letlhomeso la Bosetšhaba la Thuto le tla aroganngwa ka makala a
thulaganyo a le somepedi, mme ona ke:
(5) Bothati bo tla rebolela lekala lengwe le lengwe la thulaganyo tlhaloso e e
kgethegileng mme le tla aroganya lekala lengwe le lengwe la thulaganyo mo
makaleng potlana mme bo tla naya lekala potlana lengwe le lengwe tlhaloso e e
kgethegileng.
- Lekala 01: Temothuo le Tshomarelo ya Tlhago
- Lekala 02: Setso le Botsweretshi
- Lekala 03:Kgwebo, Khomese le Dithuto tsa Botsamaisi
- Lekala 04: Dithuto tsa Tlhaeletsano le Dipuo
- Lekala 05: Thuto, Katiso le Tlhabololo
- Lekala 06: Botlhami, Katiso le Thekenoloji
- Lekala 07: Dithuto tsa Loago le Setho
- Lekala 08: Molao,Saense ya Sesole le Pabalasego
- Lekala 09: Saense ya Boitekanelo le Ditirelo tsa Loago
- Lekala 10: Popego, Mathematikisi, Khomputara le Disaense tsa Botshelo.
- Lekala 11 : Ditirelo
- Lekala 12: Thulaganyo ya Popego le Kago
Ditlhaloso tsa kemo
- (1) Mokgatlho mongwe le mongwe wa Bosetšhaba o o akanngwang mo molawaneng
12, o tla golagana le Mekgatlho ya Paka ya Maemo e e akanngwang mo
molawaneng 20, mo lekaleng le Mokgatlho wa Ditlhopha wa Bosetšhaba o le
tlhometsweng go tlhagisa dikaelo tsa ditlhaloso tsa kemo tse di akanngwang
mo molawaneng 3 (1) ka dikao, tse di tla tlhalosang kgato ya go naya maemo a
ditlhopha, dikarolo tse dingwe tsa borutegi le borutegi.
(2) Bothati bo tla rebola ditlhaloso tsa kemo ka tirisano le Mekgatlho ya
Ditlhopha ya Bosetšhaba go babalela tshwano go kgabaganya makala le go
kgonagatsa tshekatsheko ya tshwantshano ya boditšhabatšhaba ya ditlhopha le
borutegi.
Kabo ya maemo mo boemong le mo boruteging
- (1) Kabo ya kemo mo maemong, dikarolo tse dingwe tsa borutegi le borutegi
e tla tlhagelela ka mokgwa o o latelang:
- Mokgatlho mongwe le mongwe wa Bosetšhaba o o akanngwang mo molawaneng 12
mmogo le Mokgatlho wa Pako ya Maemo mongwe le mongwe wa o o akanngwang mo
molawaneng 20 o tla fitlhelela tumalelano mo kemong ya bongwe jwa setlhopha
sengwe le sengwe se se tlhagisitsweng mo sekaleng sa maemo a le robedi a a
akanngwang mo molawaneng 3, ka go tsaya tsia ka moo bophara le boteng jwa
kitso, bokgoni le mesola ya lekalapotlana le le rileng e fitlheletsweng ka
gona ka go ithuta, le ka moo nngwe kgotsa bontsi jwa dipholo tsa botlhokwa
di bonwang di itlhaola ka gona, le fa e le karolo yotlhe ya dipholo e e
tlhaloswang ya setlhopha sa bongwe se se amegang.
- Batshikinyi ba borutegi jo bo ikaegileng ka ditlhopha tsa bongwe ba tla
tlhoma, ka ditaolo tse di tshwanetseng tsa motswako wa ditlhopha tsa bongwe
tse di tlhophilweng tse di kwadisitsweng mo maemong a a farologaneng,
borutegi jo bo nang le dipholo tsa maemo a e leng karolo ya popego e e
rileng ya ditlhopha tse di dirisiwang le kgato ya go tshwaraganya dipholo
tsotlhe tse di tsewang gape fa di supa maemo (mo sekaleng sa 1 go fitlha go
8 jaaka go akanngwa mo molawaneng 3), tse kitso, bokgoni le mesola e
fitlheletsweng mo lekaleng potlana la dipholo tse di botlhokwa tsa
lekalapotlana tse di akareditsweng mo tiragatsong e e fitlhelelwang ka
kakaretso.
- Batshikinyi ba borutegi jo bo sa ikaegang mo ditlhopheng tsa bongwe ba tla
bopa diphitlhelelo tse di kopaneng tsa go ithuta tse di nang le kemo ya go
tswa tse e leng karolo ya bontsi jwa dipholo tsa go tswa le kgato ya go
tshwaraganya dipholo tsotlhe tse go tsewang di supa maemo (mo sekaleng sa 1
go fitlha go 8 jaaka go akanngwa mo molawaneng 3), tse kitso, bokgoni le
mesola e fitlheletsweng mo lekaleng potlana, tse di akareditsweng mo
tiragatsong e e fitlheletsweng ka kakaretso.
Kwadiso ya Maemo le Borutegi mo Letlhomesong la Borutegi la Bosetšhaba
- Maemo mangwe le mangwe le borutegi jo bo diragatsang ditlhokego mo
molawaneng 7 le 8 a tla kwadisiwa mo Letlhomesong la Borutegi la Bosetšhaba
ke Bothati mme mangwe le mangwe a tla supiwa ke tlhaloso e e kgethegileng.
Ditlhokego tsa kwadiso ya maemo a bongwe le maemo.
- Maemo a bongwe a tla bopiwa gore a dirisiwe jaaka lokwalo la tshekatsheko,
kaelo ya moithuti le kaelo ya morutisi go rulaganya dimateriale tsa go
ithuta mme a tla bopiwa ke:
- Setlhogo sa bongwe sa kemo;
- Moano o o supang kamogelo ya Bothati;
- Palo ya bongwe ya kemo;
- Kemo ya bongwe mo maemong a Letlhomeso la Borutegi jwa Bosetšhaba;
- Keretiti e e golaganngwang le kemo ya bongwe;
- Lekala le lekala potlana la bongwe jwa kemo;
- Letlha la tlhagiso;
- Letlha la poeletso;
- Maikaelelo a bongwe jwa kemo;
- Ithuto e go tsewang gore e a diriwa pele ga bongwe jono ba kemo bo
simolola;
- Dipholo tse di rileng tse di tshwanetseng tsa sekasekiwa;
- Mabaka a tshekatsheko, go akaretswa le kitso ya botlhokwa e e leng teng;
- Kgato ya kamogelo (e e akaretsang tekanyetso) ya bongwe jwa setlhopha;
- Metseletsele ya dipegelo jaaka kaelo ya kakaretso ya tshono, mabaka le
maemo a a dirisiwang mo bongweng jono jwa setlhopha;
- Lekala la "dintlha" tse di tshwanetseng tsa akaretsa
diphitlhelelo tsa botlhokwa tse di akanngwang mo molawaneng 7 (4) o o
tshegediwang ke bongwe jwa kemo go akaretswa kitso e e botlhokwa fa e le
gore ga ya sekasekiwa mo mabakeng a tshekatsheko mme go ka nne ga
akarediwa tshedimosetso e nngwe ya tlaleletso mo bongweng jwa kemo.
(2) Dipholo tse di botlhokwa tse di akanngwang mo molawaneng 7 (4) di tla
ageletswa mo teng ga setlhopha jaaka go tlhaloswa mo molawaneng 7 (1): Fa e le
gore setlhopha sa go nna jalo se dira karolo ya borutegi, dipholo tseo tsa
botlhokwa tse di sa akaretswang mo kemong di tla ageletswa mo boruteging.
(3) Dipholo tsa botlhokwa di akaretsa mme ga di felele mo -
- go supeng le mo go rarabololeng mathata moo batsibogedi ba supang
tshwetso ya maikarabelo ka go dirisa kakanyo e e botlhokwa le e e
tseneletseng;
- go direng le ba bangwe ka tshwanelo jaaka tokololo ya mophato,setlhopha,
mokgatlho, baagi;
- go ithulaganya le go itaola ka bo wena le go dira ditiro tsa gago ka
tshwanelo le ka maikarabelo;
- go kokoanya, go sekaseka, go rulaganya le go sekaseka tshedimosetso ka
kelotlhoko;
- go tlhaeletsana sentle ka go dirisa pono, mathemetikisi kgotsa bokgoni
jwa puo mo mabakeng a puo kgotsa a go kwala;
- go dirisa saense le thekenoloji ka tshwanelo le ka kelotlhoko le go supa
maikarabelo mo tikologong le boitekanelo jwa ba bangwe;
- go supa le go tlhaloganya lefatshe jaaka ditsamaiso tse di amanang ka go
amogela gore tharabololo ya mathata ga e tsamae e le nosi;
- go tshwaela ka botlalo mo tsweletsong e e tletseng ya moithuti mongwe le
mongwe le tlhabololo ya loago le ikonomi ya setšhaba ka bophara, ka go
dira gore lenaneo lengwe le lengwe la go ithuta le dire gore motho a
lemoge botlhokwa jwa:
- go supa le go batlisisia mekgwa e e farologaneng ya go thuta go le go
ntsi ka botlalo;
- go nna le seabe jaaka moagi yo a nang le maikarabelo mo botshelong jwa
selegae, bosetšhaba le setšhaba sa lefatshe ka bophara;
- go babalela setso le mabaka a a farologaneng a loago;
- go dirisa ditshono tsa thuto le tsa borutegi; le
- go tsweletsa ditshono tsa kgwebo.
Ditlhokego tsa kwadiso ya borutegi
- (1) Borutegi bo tla –
- emela dipholo tse di rulagantsweng tsa motswako wa go ithuta tse di nang
le mosola kgotsa mesola e e tlhalositsweng, e e lebisitsweng mo go
tlameleng baithuti ba ba khwalifayang ka bokgoni jo ba ka bo dirisang le
motheo wa go ithutela go ya pele;
- go tlaleletsa boleng ba moithuti yo a khwalifayang mo mabakeng a go
humisa motho ka: tlamelo ya maemo, kamogelo, dikwalo le laesense; tiiso ya
mmaraka le thapo, le go bula ditsela tsa thuto le katiso ya go ya pele;
- go tlamela setšhaba ka dipoelo le ikonomi ka go tiisa boagi, go oketsa
tlhagiso ya ikonomi le loago, go tlhagisa kitso e e rileng/ batho ba
porofesene le go fetola le go baakanya ditshitelo tsa tekano;
- go diragatsa maikemisetso a Letlhomeso la Borutegi jwa Bosetšhaba a a
tlhagelelang mo karolong 2 ya Molao;
- go nna le diphitlhelelo tse di ntsi tse di kgethegileng le tse di
botlhokwa tse di tsweletsang ithuto ya botshelo jotlhe;
- fa go kgonegang teng, bo kgone go tshwantshanngwa le jwa
boditšhabatšhaba;
- akaretsa ditshekatsheko tse di tshwaraganeng ka tshwanelo go babalela
gore maikemisetso a borutegi a a fitlhelelwa, mme tshekatsheko ya go nna
jalo e tla dirisa metseletsele ya dipopego le tshekatsheko ya tshobokanyo
jaaka ditiro, diketsiso, tshekatsheko ya lefelo la tiro, ditlhatlhobo tsa
puo le tsa kwalo;
- go supa mo melaong e e laolang kabelo ya borutegi gore borutegi bo ka
fitlhelelwa ka bogotlhe kgotsa karolo ya bona ka kamogelo ya ithuto ya
pele, eo mabaka a yona a akaretsang mme a sa felele mo diphitlhelelong tsa
go ithuta tse di fitlheletsweng semmuso, le ka ithuto e e seng ya semmuso
le maitemogelo a tiro.
(2) Paloyotlhe ya 120 (kgolo-somamabedi) kgotsa go feta ya dikeretiti e tla
tlhokega ya go ikwadisetsa borutegi jwa maemo 1 go fitlha 8, ka palopotlana ya
dikeretiti di le 72 (somasupa-pedi) tse di tla bonwang mo, kgotsa kwa godimo
ga kemo eo borutegi bo kwadisiwang mo go yona, mme palo le maemo a dikeretiti
a a bopang sesala (sa somamane-robedi) a tla supiwa: Fa e le gore borutegi jo
bo bopilweng ke dikeretiti tse di kwa tlase ga 120 bo ka nne ba tsewa tsia fa
bo diragatsa ditlhokego tsa molawana 8 (1) le go diragatsa maikemisetso a
Letlhomeso la Borutegi jwa Bosetšhaba a a leng mo karolong 2 ya Molao.
(3) Bothati bo tla kwadisa borutegi go ya ka mohuta le kemo e e tla
tlhomamisiwang mo motheong wa paloyotlhe ya maemo a dikeretiti a a tlhokegang
go ya ka mabaka a a latelang:
- Bothati bo tla kwadisa borutegi jaaka Setifikeiti sa Bosetšhaba mo
maemong 1 go fitlha 8 bo bo nang le dikeretiti di le 120
(kgolo-somamabedi) kgotsa dikeretiti tse di fetang ka 72 (somasupa-pedi)
kgotsa kwa godimo ga maemo a setifikeiti se kwadisiwang mo go ona: Fa e le
gore Bothati bo akantse le go fitlhela gore borutegi jo bo nang le palo ya
dipoelo tse di kwa tlase ga tse di tlhokegang bo diragatsa ditlhokego mo
molawaneng 8 (1), tlhokego e e umakilweng e a tlogelwa mme borutegi bo
kwadisiwa jaaka Setifikeiti sa Bosetšhaba.
- Bothati bo tla kwadisa borutegi jaaka Dipoloma ya Bosetšhaba fa bo na
le palopotlana ya dikeretiti di le 240 (kgolo a mabedi somamane), mme
diketeretiti tsa bona tse di ka nnang 72 (somasupa-pedi) di tshwanetse tsa
nna mo kemong ya 5 kgotsa kwa godimo.
- Bothati bo tla kwadisa borutegi jaaka Gerata ya Ntlha ya Bosetšhaba fa
bo na le palopotlana ya dikeretiti di le 360 (kgolo a mararo somamarataro)
mme dikeretiti tsa bona di le 72 (somasupa-pedi) di tshwanetse tsa nna mo
maemo a 6 kgotsa kwa godimo.
(4) Bothati bo tla kwadisa borutegi botlhe (bo bo sa bopiwang mo bongweng
jwa maemo) bo bo diragatsang ditlhokego potlana tse di umakilweng mo
molawaneng 11 (1)(c) mo tlaleletsong ya ditlhokego tsa melwana 8 (1), 8 (2),8
(3) le molawana.
(5) E tla re mo nakong ya kwadiso Bothati bo tlhalose borutegi bongwe le
bongwe ka mohuta, kemo, palo ya dikeretiti le setlhogo se se supang
maikemisetso magolo a bona.
Ditlhokego tsa tlaleletso tsa kwadiso ya borutegi ya maemo 1 go fitlha 4
le maemo 5 go ya go 8
- (1) Mo kwadisong mo maemong 1 go fitlha 4 ditlhokego tse di latelang tsa
tlaleletso di tla dira:
- Palopotlana ya dikeretiti di le 72 (somasupa-pedi) e a tlhokega mo
maemong kgotsa mo maemong a a kwa godimo, a setefikeiti se abiwang mo go
ona, a a tla bopiwang ke ithuto ya motheo, mme bonnye ba dikeretiti tsa
ona di le 20 (somamabedi) di tla tswa mo lekaleng la Dithuto tsa
Tlhaeletsano le Puo, mme dikeretiti tsa tlaleletso di le 16 (somethataro)
di tla tswa mo lekaleng potlana la Mathemetikisi go akaretswa dipalo mo
lebakeng la setifikeiti mo kemong 1.
- Palopotlana ya dikeretiti di le 36 (somamararo-thataro) mo maemong 1 le
52 (somamatlhano-pedi) mo maemong 2 go fitlha 4 a a tla aroganngwang
magareng ga makala a Moko le Tlhopho, ka borutegi bongwe le bongwe bo bo
supang kabo ya dikeretiti tse di tlhokegang mo makaleng a: Fa e le gore
metseletsele ya dikeretiti tsa tlaleletso e tla anama sentle go kgontsha
baithuti go tsweletsa dingwe tsa dikgatlhegelo tsa bona tsa go ithuta.
- Go ya mo bokhutlong jwa 2002, bonnye dikeretiti di le 16 (somethataro)
tsa di le 52 (somamatlhano-pedi) tsa disetifikeiti mo maemong 2 le 4 di
tla tswa mo lekalengpotlana le le lebileng thuto ya Mathematikisi.
(2) Mo tlaleletsong, mo kwadisong ya maemo 5 go fitlha 8 palo ya dikeretiti
tse di tla tlhokegang mo Motheong, Moko le Tlhopho ya go ithuta di tla supiwa,
mme palo ya dikeretiti e tla tshwanela borutegi jo bo batlelwang ikwadiso: Fa
e le gore Bothati bo ka tlhoka mabaka a palo ya kabo ya dikeretiti tse di
tshwanetseng tsa tlamela.
Tsamaiso ya kwadiso ya maemo le borutegi
- (1)Bongwe jwa maemo, maemo kgotsa borutegi jo bo diragatsang ditlhokego
tsa kwadiso bo ka nne ba tlhagisiwa mo kwadisong mo Bothating ke mekgatlho e
e bakang bongwe jwa maemo a go nna jalo, maemo kgotsa borutegi, ka Mekgatlho
ya Maemo ya Bosetšhaba e e akanngwang mo molwaneng 12.
(2) Bothati bo ka kwadisa bongwe jwa maemo mangwe le mangwe, maemo kgotsa
borutegi jo bo diragatsang ditlhokego mo kwadisong mo pakeng ya dingwaga di le
tharo, mme kwadiso e tla ntshwafatswa.
(3) Mo kgweding ya ntlha ya dingwaga di le tharo tsa kwadiso ya bongwe jwa
maemo, maemo kgotsa borutegi, Bothati bo tla batla gore Mokgatlho mongwe le
mongwe wa Maemo a Bosetšhaba o o akantsweng mo molawaneng 12 o sekaseke
bongwe jwa maemo mangwe le mangwe a go nna jalo, maemo kgotsa borutegi jo bo
tlhagisitsweng mo go bona go kwadisiwa le go tlhomamaisa tshiamelo ya bona ya
go ntshwafatswa ga kwadiso: Fa e le gore tshekatsheko ya go nna jalo le
tlhomamiso ya tshiamelo e tla patiwa ke mabaka a ntshwafatso ya go nna jalo le
go supa ka mokgwa o mabaka a a tlhagelelang mo melawaneng a tla diragatswang
ka ona.
(4) Bongwe jwa maemo, maemo kgotsa borutegi bo bo kwadisitsweng mo
Letlhomesong la Borutegi jwa Bosetšhaba e tla nna thoto ya setšhaba.
Kwadiso ya nakwana ya borutegi
- (1) Bothati bo ka nne ba, go simolola ka 1 Phukwi 1998 go fitlha
Seetebosigo 2003, ba rebola kwadiso ya nakwana ya borutegi bongwe le bongwe
bo bo leng teng jo bo neng bo amogelwa pele ke boemedi bo bo amogelwang ke
Bothati: Fa e le gore -
- borutegi bongwe le bongwe bo tlhagisiwa mo Bothating mo sebopegong se se
amogelwang ke Bothati jwa Borutegi jwa Aforika Borwa (SAQA) pele ga 1
Phukwi 1998, go kwadisiwa;
- Borutegi jwa go nna jalo, jo bo kwadisitsweng jalo bo tlhagisiwa pele ga
1 Phukwi 1998 le 30 Seetebosigo 2000, mo sebopegong se se akanngwang mo
molawaneng 11 (1) (c) mo Mokgatlhong wa Maemo a Bosetšhaba o le mongwe
kgotsa go feta go sekasekwa;
- Borutegi jwa go nna jalo bo na le -
- pegelo ya maikaelelo a borutegi;
- tshimololo ya ithuto e e setseng e diragala pele ga fa lenaneo le le
isang kwa boruteging le simolola;
- diphitlhelelo tsa kemo ya go tswa jaaka di akanngwa mo molawaneng 5
(1) (b) le (c) le mabaka a tshekatsheko a a tsamaisanang;
- palogotlhe ya dikeretiti tse di tlhokegang;
- palopotlana ya dikeretiti tse di tlhokegang mo maemong a a rileng
kgotsa bogolo jwa dikeretiti fa di feta bogolo jo bo tlhagisitsweng mo
molawaneng 8 kgotsa 9;
- tshekatsheko e e kopaneng e e gokagantsweng ka tshwanelo go babalela
gore maikemisetso a borutegi a fitlhelelwa;
- dikgonagalo tsa bokgoni ka borutegi jo bo maleba (jwa kakaretso kgotsa
dithulaganyetso tse di dirilweng tsa bokgoni);
- ditlhokego tsa kwadiso ya baatlhodisi;
- mabaka a tekanyetso a a akaretsang katlanegiso ya mokgatlho wa
tekanyetso kgotsa mekgatlho; le
- borutegi jwa go nna jalo bo bo diragatsang ditlhokego tse di
akanngwang mo molawaneng 8 le 9;
- ga go dikwalo tse di tshwanetseng tsa tlhagisiwa mo kwadisong ya nakwana
morago ga 30 Seetebosigo 2003, mme kwadiso ya borutegi go ya ka molawana o
e tla fela mo letlheng leo.
MEKGATLHO YA MAEMO YA BOSETŠHABA
Tlhomo
- (1) Mokgatlho wa Maemo wa Bosetšhaba o tla bopa karolo ya botlhokwa ya
Bothati, e e begelang Bothati ka go tlhomiwa ga Mokgatlho wa Maemo wa
Bosetšhaba o le mongwe mo lekaleng lengwe le lengwe go ya ka karolo 5 ya
Molao, le Bothati jo bo kwadisitsweng.
(2) Mo lekaleng le go sa tlhomiwang Mokgatlho wa Maemo wa Bosetšhaba mo go
lona kgotsa go kwadisiwa, kgotsa Mokgatlho wa Maemo wa Bosetšhaba o sa tlhole
o kwadisitswe kgotsa Bothati bo bona go le botlhokwa, Bothati bo tla dira
ditiro le maikarabelo a ka tlwaelo a neng a tla fiwa Mokgatlho wa Maemo wa
Bosetšhaba wa go nna jalo.
(3) Mokgatlho wa Maemo wa Bosetšhaba o tla tlhomelwa lekala lengwe le
lengwe le le akanngwang mo molawaneng wa 3(4).
Kwadiso ya Mekgatlho ya Maemo ya Bosetšhaba
- (1) Mokgatlho mongwe le mongwe wa Maemo wa Bosetšhaba e tla re fa o sena
o tlhongwa le go tlhoma ditokololo tsa ona, o rebolelwe setifikeiti sa
kwadiso ke Bothati mme setifikeiti seo se tla dira mo pakeng ya dingwaga di
le tharo go tswa mo letlheng la go tlhomiwa ga Mokgatlho wa Maemo wa
Bosetšhaba wa go nna jalo.
(2) Mokgatlho mongwe le mongwe wa Maemo wa Bosetšhaba e tla re mo kgweding
ya ntlha ya ngwaga wa boraro wa kwadiso ya ona o dire kopo ya go kwadisiwa
gape e e tlhalosang mabaka a gore ke eng ikwadiso ya go nna jalo e tshwanetse
ya rebolwa le go supa dipholo tse di amogetsweng ke Mokgatlho wa Maemo wa
Bosetšhaba mo dingwageng tse pedi tse di fetileng.
Go fedisiwa ga kwadiso ya Mekgatlho ya Maemo ya Bosetšhaba
- Kwadiso ya Mokgatlho wa Maemo wa Bosetšhaba e ka nne ya fedisiwa fa go ya
ka Bothati, fa o retelelwa ke go dira ditro tsa ona ka tshwanelo.
Botokololo ba Mekgatlho ya Maemo ya Bosetšhaba
- (1) Mekgatlho, e e tla nnang mekgatlho ya batsayakarolo ya bosetšhaba e e
nang le kgatlhego mo lekaleng, e e tla welang mo go e le nngwe kgotsa mo
bontsing jwa dikarolo di le thataro tsa mekgatlho e e umakiwang mo molaong
wa 16(2)(a), e tla lalediwa go supa ditokololo go dira mo Mekgatlhong ya
Maemo ya Bosetšhaba.
(2) Ditokololo tsa go nna jalo di tla tlhomiwa ke Bothati morago ga
kgokagano le tirisano le mekgatlho e e amegang go lebilwe maatla a Palamente
le a porofensi, tlhokego ya kemelo le tekano, paakanyo le boitseanape jo bo
maleba go ya ka tiro ya Mekgatlho ya Maemo ya Bosetšhaba.
(3) Maina a batho ba ba supilweng go dira jaaka ditokololo tsa Mekgatlho ya
Maemo ya Bosetšhaba le ya mekgatlho ya bona ya bosetšhaba ya beng, a tla
phasaladiwa mo Kaseteng ya Mmuso mme go laletswe ditsibogo go lebilwe kamogelo
ya basupiwa le kemelo ya mekgatlho ya bosetšhaba ya beng e e nang le
kgatlhegelo ya botlhokwa mo lekaleng.
(4) Mo kamogelong, Bothati bo tla rebolela mosupiwa mongwe le mongwe yo o
atlegileng setifikeiti tsa semmuso sa go thapiwa ga gagwe.
(5) Bothati bo tla nna le tshiamelo ya go tlhoma ditokololo tsa tlaleletso
mo mekgatlhong ya Maemo ya Bosetšhaba go babalela gore Mekgatlho ya Maemo ya
Bosetšhaba e diragatsa ditlhokego tsa molawana 16(1).
Go supiwa ga ditokololo mo Mekgatlhong ya Maemo ya Bosetšhaba
- (1) Mekgatlho e e tshikinyang go supa batho mo Mekgatlhong ya Maemo ya
Bosetšhaba e tshwanetse ya tsibogela tlhokego ya tekano le paakanyo, mme e
tla supa batho ba ba –
- tla kgonang go tsaya tsia mabaka a tlhagiso, tolamo, dikgatlhegelo tsa
setšhaba le go tshwantshanya thuto le katiso le ya boditšhabatšhaba;
- itumelelang tlotlo mo makaleng a a farologaneng a dikarolo tse go
buiwang ka tsona, tse di akaretsang mme di sa ame fela ba ba itumelelang
tlotlo, ba ba nang le kitso e e tlhokegang mo lekaleng le go itse
dithulaganyo le maikemisetso a mekgatlho e e ba supang le go nna le
tshegetso le kemonokeng ya mokgatlho;
- ba kgona go dira le go tsereganya ditlhokego le dikgatlhegelo tsa makala
otlhe a lekala le le akareditsweng ke Mokgatlho wa Maemo wa Bosetšhaba;
- ba kgona go tsweletsa katlholo e e botlhokwa mo maemong a a kwa godimo;
mme
- ba ineetse mo kgatong ya tlhaeletsano ya tselapedi magareng ga Mokgatlho
wa Maemo wa Bosetšhaba le karolo.
(2) Mekgatlho e e eletsang go emelwa mo Mekgatlhong ya Maemo ya Bosetšhaba
e tla kaelwa mo tlhagisong ya yona ya kemelo ke tse di latelang:
- Mokgatlho mongwe le mongwe wa Bosetšhaba o tla bopiwa ke makala a
marataro a mekgatlho mme one ke: Mafapha a Mmuso, Kgwebo e e Rulaganeng,
Bodiri jo bo rulaganeng, Batlhagisi ba Thuto le Katiso, Ditlhopha tse di
nang le kgatlhegelo e e botlhokwa le mekgatlho ya Baagi le Baithuti.
- Lekala lengwe le lengwe la mekgatlho ka tlwaelo le tla nna le tshiamelo
ya baemedi ba le barataro le palo kgolo ya baemedi ba ba dirang Mokgatlho
wa Maemo wa Bosetšhaba ba le somamararo-thataro (36) kwa ntle ga gore
Bothati bo tlhagise ka mokgwa o mongwe.
- Mo tlaleletsong ya dikaelo tse di umakilweng mo melawaneng 16(a) le (b)
-
- baemedi ba mmuso ba tla akaretsa Mafapha a Thuto le Bodiri mme fa go
tlhokegang teng, mafapha a mangwe a mmuso, baemedi ba diporofense le
dikolo;
- kgwebo e e rulaganeng le Bodiri di tla nna le baemedi ba le barataro
nngwe le nngwe, ka baemedi ba le babedi, mme mongwe le mongwe o tla leba
maikemisetso le tshekatsheko fa ba bangwe ba tla amega ka botlalo mo
lekaleng la Mokgatlho wa Maemo wa Bosetšhaba;
- batlamedi ba thuto le katiso e tshwanetse ya nna baemedi ba Mola wa
kakaretso wa Thuto le Katiso, Mola wa Thuto ya go ya pele le Katiso le
Mola wa Thutokgolwane le Katiso;
- modulasetulo wa Bothati kgotsa tokololo e e supilweng ya Bothati e tla
nna tokololo ya Mokgatlho mongwe le mongwe wa Maemo wa Bosetšhaba;
- motlhankedimotsamaisi wa Bothati a ka nne a tsenela dikopano tsa
Mokgatlho wa Maemo wa Bosetšhaba ka thulaganyo e e dirilweng pele le
Modulasetulo wa Mokgatlho wa Maemo wa Bosetšhaba o o amegang;
- ditokololo tse dingwe tsa Bothati di ka nne tsa tsenela dikopano tsa
Mokgatlho wa Maemo wa Bosetšhaba ka go rulaganya pele le modulasetulo wa
mokgatlho wa Bosetšhaba o o maleba..
Ditlhopha tsa Tshupetso
- (1) Setlhopha sa Tshupetso sa mekgatlho e e amilweng ke ditiro tsa
Mokgatlho wa Maemo wa Bosetšhaba se tla bakiwa go ya ka karolo 5 ya Molao.
(2) Setlhopha sa tshupetso se tla –
- bopiwa ke mekgatlho e e akanngwang mo molawaneng 17(1) e e dirileng kopo
ya go kwalwa jalo;
- supetsa Mekgatlho ya Maemo ya Bosetšhaba, ditlhopha le borutegi jo bo
amang kgotsa jo bo ka nneng jwa ama mekgatlho ya go nna jalo, le maemo le
borutegi bo mekgatlho ya go nna jalo, e nang le tshwanelo ya go bo
fitlhelela ka Setlhopha sa Tshupetso;
- fitlhelelwa ka poso ka tiriso ya aterese ya mekgatlho e e akanngwang mo
molawaneng 17(1) e e dirileng kopo ya go kwalwa;
- nna le tshwanelo ya go dira ditlhagiso jaaka go supilwe ke maemo a
botokololo jo bo tlhomilweng go ya ka molawana 17(3), mo Mekgatlhong ya
Paka ya Maemo le Mekgatlho ya Maemo ya Bosetšhaba tebagano le ditlhopha
le borutegi le tiragatso ya seno mo ditlhokegong tse di rileng: Fa e le
gore ditlhagiso tsa go nna jalo di tla bo di dirilwe mo malatsing a le 30
a letlha la thomelo ya dikitsiso tse di kopang ditlhagiso;
- Go nna le tshiamelo ya go kopa go gogela morago kwadiso ya ditlhopha kwa
ntle ga gore ditlhagiso tse di dirilweng di etswetlhoko le go arabiwa
semmuso: Fa e le gore ga go setlhopha se se tla kwadisiwang kwa ntle ga
gore go bo go ikgolagantswe ka poso le Setlhopha sa Tshupetso se se
maleba;
- Ka tlwaelo ga se amogele tshegetso ya matlole go tswa mo Bathating.
(3) Maemo a botokololo a Setlhopha sa Tshupetso e tla nna a a latelang:
- Tokololo ya Setlhopha sa Tshupetso ka maemo a, e tla letlwa go
fitlhelela ditlhopha le Borutegi jwa Mokgatlho mongwe le mongwe wa Maemo
wa Bosetšhaba: Fa e le gore ditokololo tse di filweng phitlhelelo ka
botlalo ga e ne e nna gape ditokololo tsa Mokgatlho mongwe wa Maemo wa
Bosetšhaba mmogo le mekgatlho e e welang ka fa tlase ga ona.
- Tokololo ya Setlhopha sa Tshupetso e e nang le maemo a, e tla letliwa go
nna le phitlhelelo fela mo mokgatlhong o e seng tokololo ya ona wa Maemo
wa Bosetšhaba: Fa e le gore mo lebakeng le, mekgatlho e e nang le
mekgatlho ya kgokagano kgotsa bagokaganyi ba e leng ditokololo tsa
Mekgatlho ya Maemo ya Bosetšhaba, mogokani yo o maleba a ka nne a:
- a tlogela botokololo jwa Mokgatlho wa Maemo wa Bosetšhaba o o maleba
gore mokgatlho o tle o letliwe go fitlhelela maemo le Borutegi jwa
Mokgatlho wa Maemo wa Bosetšhaba, kgotsa
- dira tlhagiso mo legatong la mokgatlho o o amegang, jaaka karolo ya go
diragatsa ditiro tse di rebotsweng tsa Mokgatlho o o maleba wa Maemo wa
Bosetšhaba.
(4) Bothati bo tla tlhokomela rejisetara ya ditokololo tsa Setlhopha sa
Tshupetso e e tla nnang le maina le diaterese tsa tokololo nngwe le nngwe.
Go fedisiwa ga go thapiwa ga ditokololo tsa Mekgatlho ya Maemo ya
Bosetšhaba le go tlatswa ga diphatlhatiro
- (1) Modulasetulo kgotsa tokololo nngwe fela ya Mokgatlho wa Maemo wa Bosetšhaba
o o umakilweng mo molawaneng 16 o tla tlogela phatlhatiro ya gagwe fa -
- thoto ya gagwe e jewa kgotsa a tsenela tumalelano le banei molato ba
gagwe;
- fa a tshwarwa jaaka motho yo a sa itekanelang mo tlhaloganyong go ya ka
molao mongwe;
- a se teng mo dikopanong tse tharo tse di latelanang tsa Mokgatlho wa
Maemo wa Bosetšhaba kwa ntle ga llifi go tswa mo Mokgatlhong wa Maemo wa
Bosetšhaba;
- a leboga tiro ka go itsise bothati ka go kwala;
- a bonwa molato wa tlolo molao le go atlholelwa go nna kwa kgolegelong
kwa ntle ga go fiwa faene mo nakong ya go nna ga gagwe mo ofising.
(2) Diphatlhatiro tse di bakilweng ke go tlogela ga tokololo nngwe le nngwe
ya Mokgatlho wa Maemo wa Bosetšhaba e tla tladiwa go ya ka melawana 15 le 16.
Ditiro tsa Mekgatlho ya Maemo ya Bosetšhaba
- (1) Mokgatlho wa Maemo wa Bosetšhaba o tla –
- supa le go atlenegisa mo Bothating melelwane e e farologaneng ya lekala
le o le tlhometsweng, ka boleng jo bo okeditsweng ke lekala go akaretswa
kgato, tlhagiso kgotsa tirelo, e e amanang le makala a mangwe;
- supa le go atlenegisa mo Bothating letlhomeso la makala potlana a a
tshwanetseng a dirisiwa jaaka kaelo ya kamogelo kgotsa tlhomo ya Mekgatlho
ya Palo ya Maemo;
- amogela kgotsa go tlhoma Mekgatlho ya Pako ya Maemo mo letlhomesong la
makala potlana, kgotsa go gogela morago kgotsa go fedisa kamogelo ya go
nna jalo ya setheo;
- go babalela gore tiro ya Mekgatlho ya Pako ya Maemo e diragatsa
ditlhokego tsa kwadiso ya maemo le borutegi jaaka go tlhomamisa Bothati;
- go atlanegisa kwadiso ya maemo mo letlhomesong la Borutegi la Bosetšhaba
mo Bothating;
- go atlanegisa kwadiso ya borutegi mo bothating;
- go kaonafatsa le go boeletsa borutegi;
- go golagana le Mekgatlho ya Thuto le Katiso le Netefaletso ya Boleng
tebagano le dikgato tsa go atlanegisa maemo a mantshwa le borutegi, kgotsa
go mametlelela maemo a a kwadisitsweng le borutegi;
- go tlhalosa ditlhokego le mekgwa ya tekanyetso e e tshwanetseng ya
dirisiwa go kgabaganya maemo a a kwadisitsweng le borutegi;
- go thapa batsholamarapo, jaaka dikomiti le ditokololo tsa dikomiti jaaka
go tlhokega go dira ditiro tse di rebotsweng ka kgokagano le Bothati; le
- go dira ditiro tse dingwe tse di ka rebolwang nako le nako ke Bothati.
(2) Fa o dira ditiro tse di umakilweng mo molawaneng 19(1), Mokgatlho wa
Maemo wa Bosetšhaba o tla -
- bofiwa ke ditshwetso tsa Bothati tse di amanang le tlhabololo le
tiragatso ya letlhomeso la Borutegi jwa Bosetšhaba;
- golagana le baitseanape mo lekaleng le le tlhalositsweng tebagano le
nepagalo le kamogelo ya dipholo tsa ditiro tsa go nna jalo le go sekaseka
thata dipholo tsa go nna jalo;
- go phasalatsa dipholo tsa ditiro tsa go nna jalo mo Kaseteng ya Mmuso go
tsibogelwa ke makoko a a nang le kgatlhego;
- Go babalela gore dipholo tsa ditiro tsa go nna jalo di sekasekwa thata
ke Setlhopha sa Tshupetso se se akanngwang mo molawaneng 17, pele di newa
Bothati.
MEKGATLHO YA PAKO YA MAEMO
Kamogelo le tlhomo ya Mekgatlho ya Pako ya Maemo
- (1) Mokgatlho mongwe le mongwe wa Maemo wa Bosetšhaba o ka amogela kgotsa
go tlhoma Mekgatlho ya Pako ya Maemo mo lekaleng la ona jaaka go tlhokega go
ya ka letlhomeso la makala potlana a a atlanegisiwang le go amogelwa ke
Bothati.
(2) Mo kamogelong kgotsa mo tlhomong ya Mekgatlho ya Pako ya Maemo,
Mokgatlho wa Maemo wa Bosetšhaba o o amegang o tla diragatsa pele mo popegong
ya ona le mo ditirong, dikgato tse di akanngwang mo molawaneng o le mo
molawaneng 20(3) kgotsa kgato e e tshwanang e e amogelwang ke Bothati, mme
morago o dirise kgato e e tshwanang mo mekgatlhong e e tlhokegang e e eletsang
go amogelesega kgotsa e e tseegang e le botlhokwa mo setheong: Fa e le gore e
ka –
- tlhomamisa maikemisetso a thanolo ya lekala le go rabola diteng tsa lona
- go supa melelwane ya makala a a farologaneng ka mosola o o okeditsweng
ke lekala go akaretswa le dikgato, dikumo kgotsa ditiro tse di amanang le
makala a mangwe;
- Go supa dikgaolo tsa go ithuta tsa setso le tse e seng tsa setso, makala
a tiro, thekenoloji le tikologo, tse di golaganngwang le lekala;
- Go supa kgotsa go bonelapele kgolagano magareng ga lekala le ikonomi ya
bosetšhaba mo dingwageng di le 3,5 le 10, go sa lebiwa fela gore lekala
le tla gola, le tla ngotlega kgotsa le ka se tswelelepele, mme go lebilwe
gore botlhokwa jwa lona mo ikonoming e tla nna eng le gore le ka nne la
fetoga jang;
- Maiteko a netefatso ya katlholo e e ikemetseng ya gore lekala le feletse
jaaka le tlhaloswa;
- Go supa makala potlana a a farologaneng ka go tlhatlhoba dikarolo tse di
mosola tse di tsenyeleditsweng;
- Go supa thulano ya melao e e leng teng le e e tshikinngwang mo makaleng,
makaleng potlana le mo maemong, le go rulaganya ka tshwanelo; le
- Go rulaganya leano la kgwebo la go tlhabolola Mokgatlho wa Maemo wa
Bosetšhaba kgotsa Mokgatlho wa Pako ya Maemo e e akaretsang dipholo,
kgokagano le mekgwa ya kgwebo, bajete le paka.
(3) Fa a dira kopo ya kwadiso ya go nna Mokgatlho wa Pako ya Maemo mokopi o
tla –
- tlhalosa kgato ya kgokagano kgotsa therisano e e dirisitsweng mo go
direng kopo le mo go babaleleng gore bakopi ba bangwe ba ba kgonegang mo
lekaleng potlana ba amegile le go ema nokeng kopo kgotsa ba dumela go nna
bakopi mmogo gore ba amogelwe;
- tlhagisa dikwalo tsa tshegetso tse di tshegetsang kopo le thanolo ya
lekala potlana le le direlwang kopo;
- supa kamogelo ya tshwetso ya Bothati go nna ya bofelo le e e bofang,
morago ga gore boikuelo bo reetswe semmuso ke Bothati.
(4) Mokgatlho wa Pako ya Maemo mongwe le mongwe e tla re mo nakong ya go
amogelwa kgotsa go tlhomiwa, o abelwe setifikeiti sa kwadiso ke Mokgatlho wa
Maemo wa Bosetšhaba, mme setifikeiti seo se tla dira mo pakeng e e sa feteng
dingwaga di le tharo go tloga mo letlheng la kamogelo kgotsa tlhomo mme se tla
tlhalosa maemo le borutegi bo bo tla tlhagisiwang.
(5) Mokgatlho wa Pako ya Maemo o ka nne wa kopa katoloso ya paka e e
reboletsweng setifikeiti sa ona sa kwadiso go tswa mo Mokgatlhong wa ona wa
Maemo wa Bosetšhaba. Kopo ya go nna jalo ya katoloso e tla diriwa ka go kwala
mo bonnyeng jwa malatsi a le 30 pele ga go fela ga setifikeiti sa kamogelo.
(6) Mokgatlho wa Pako ya Maemo o ka kopa katoloso ya paka ya setefikeiti sa
kwadiso ya ona go tswa mo mokgatlhong wa maemo wa Bosetšhaba. Kopo ya go nna
jalo ya katoloso e tla diriwa ka go kwalwa mo bonnyeng jwa malatsi a le 30
pele ga go fela ga letlha la setefikeiti sa kamogelo.
Kgogelo morago ya kwadiso kgotsa phatlhalatso ya Mekgatlho ya Pako ya Maemo
- (1) Kwadiso ya Mokgatlho wa Pako ya Maemo e ka nne ya gogelwa morago fa e
le gore go ya ka kakanyo ya Mokgatlho wa Maemo wa Bosetšhaba e e
netefaditsweng ke Bothati, o reteletswe ke go dira tiro ya ona sentle.
(2) Mokgatlho wa Pako ya Maemo o tla phatlhalala fa setifikeiti sa ona sa
kwadiso se fela kgotsa fa o digetse tiro ya ona jaaka e tlhaloswa mo
setifikeiting sa kwadiso.
Botokololo jwa Mekgatlho ya Pako ya Maemo
- (1) Mekgatlho, e e tla nnang ditlhopha tsa kgatlhelegelo tsa batsayakarolo
mo thutong le katiso mo lekaleng potlana, e tla lalediwa go supa ditokololo
tse di tswang mo ditlhopheng tse di nang le kgatlhego le bomankge go dira mo
Mekgatlhong ya Pako ya Maemo, e ditokololo tsa yona di tla tlhomiwang ke
Mokgatlho wa Maemo wa Bosetšhaba o o emelang lekala, morago ga kgokagano le
tirisano le mekgatlho e e maleba, go lebilwe maatla a Palamente le porofensi
le tlhokego ya kemelo le tekano, paakanyo le boitseanape jo bo maleba, go ya
ka tiro ya Mekgatlho ya Pako ya Maemo.
(2) Maina a batho bao ba ba supilweng go dira jaaka ditokololo tsa
Mekgatlho ya Pako ya Maemo le ditlhopha tse di nang le kgatlhego tsa banni le
seabe mo thutong le katisong, a tla phasaladiwa mo Kaseteng ya Mmuso mme go
tla laletswa ditshwaelo tebagano le kamogelo ya basupiwa le baemedi ba
ditlhopha tse di nang le kgatlhego mo thutong le mo katisong.
(3) Mosupiwa mongwe le mongwe yo a atlegileng o tla abelwa mo kamogelong
setifikeiti sa semmuso sa go thapiwa go tswa go Mokgatlho wa Maemo wa Bosetšhaba.
(4) Mekgatlho e e eletsang go emelwa mo Mekgatlhong e e Bakang Maemo e tla
kaelwa mo ditlhagisong tsa yona tsa kemelo ke tse di latelang:
- Mokgatlho mongwe le mongwe wa Pako ya Maemo o tla bopiwa ke
batsayakarolo ba bagolo ba thuto le katiso mo lekaleng potlana, ba ba
tserweng go tswa mo ditlhopheng tse di nang le kgatlhego le baitseanape ba
ba supilweng go ya ka ditlhokego tsa Bothati;
- palo kgolo ya baemedi ba ba bopang Mokgatlho wa Pako ya Maemo e tla
tlhaloswa ka kgokagano le Mokgatlho wa Maemo wa Bosetšhaba, mme ga e ne e
feta somamabedi-tlhano (25) kwa ntle ga gore Bothati bo bone ka tsela e
nngwe;
- modulasetulo kgotsa moemedi yo a supileng wa Bothati e tla nna tokololo
ya Mokgatlho wa Pako ya Maemo.
(5) Mokgatlho kgotsa setlhopha sa mekgatlho se se batlang gore se amogelwe
jaaka Mokgatlho wa Pako ya Maemo o tla netefatsa mo kopong ya ona gore o na le
ditlhopha tse di farologaneng tse di tla dirang jaaka Mokgatlho wa Pako ya
Maemo o ditokololo tsa ona di tla supang maikaelelo a molawana 22 (4) le 23.
Kopo ya go nna jalo ya kamogelo ya Mokgatlho wa Pako ya Maemo e tla sekasekiwa
ke setšhaba jaaka go akanngwa mo molawaneng 22 (2).
Go supiwa ga ditokololo mo Mekgatlhong ya Pako ya Maemo
- (1) Mekgatlho e e tshikinyang go supa batho mo Mekgatlhong ya Pako ya
Maemo e tshwanetse ya sekegela tlhokego ya tekatekano le paakanyo, mme e tla
supa batho ba ba –
- kgonang go elatlhoko mabaka a tlhagiso, tolamo, kgatlhegelo ya setšhaba
le tshwantshanyo ya boditšhabatšhaba tebagano le thuto le katiso mo
lekaleng potlana;
- itumelelang boikanyego mo lekaleng potlana le le lebilweng, ba ba
itumelelang tlotlo; ba ba nang le bokgoni jo bo tlhokegang le maitemogelo
mo lekaleng potlana le tshegetso le kemonokeng ya mokgatlho o o ba supang;
- Kgonang go tsweletsa le go tsereganya ditlhokego tsa maemo otlhe mo teng
ga lekala potlana le le ka fa tlase ga Mokgatlho wa Pako ya Maemo;
- kgonang go tsweletsa katlholo e e botlhokwa mo maemong a a kwa godimo;
mme
- ba ineetse mo kgatong ya tlhaeletsano magareng ga Mokgatlho wa Pako ya
Maemo,Mokgatlho wa Maemo wa Bosetšhaba le kgaolo.
Ditiro tsa Mekgatlho ya Pako ya Maemo
- (1) Mokgatlho wa Pako ya Maemo o tla –
- tsweletsa maemo le borutegi go ya ka ditlhokego tsa Bothati mo makaleng
potlana a a supilweng le maemo;
- go tokafatsa le go sekaseka maemo;
- atlanegisa maemo le borutegi mo Mekgatlhong ya Maemo ya Bosetšhaba;
- atlanegisa mabaka a kwadiso ya baatlhodisi le balekanyetsi kgotsa
mekgatlho ya tekanyetso; le
- go dira ditiro tse dingwe tse di ka rebolwang nako le nako ke Mokgatlho
wa Maemo wa Bosetšhaba.
(2) Fa o dira ditiro tse di umakilweng mo molawaneng 24(1) Mokgatlho wa
Pako ya Maemo o tla –
- diragatsa ditshwetso tsa Bothati tse di amanang le tlhabololo le
tiragatso ya letlhomeso la Borutegi jwa Bosetšhaba;
- golagana le baitseanape mo lekaleng le le tlhagisitsweng tebagano le
nepagalo le kamogelo ya dipholo tsa ditiro tsa go nna jalo le go sekaseka
dipholo tsa go nna jalo ka botlalo;
- phasalatsa dipholo tsa ditiro tsa go nna jalo mo Kaseteng ya Mmuso go
tsibogelwa ke makoko a a nang le kgatlhego;
- d. go babalela gore dipholo tsa ditiro tsa go nna jalo di tlhatlhobiwa
ke setlhopha sa tshupetso se se akanngwang mo molawaneng 17, pele di
fetisetswa go Bothati.
MELAO YA TSAMAISO LE DITIRO TSA MATLOLE TSA MEKGATLHO YA
MAEMO YA BOSETŠHABA LE MEKGATLHO YA PAKO YA MAEMO
Melao ya tsamaiso
- Ditiro tsa Mokgatlho wa Maemo wa Bosetšhaba di tla laolwa ke Melao ya
Tsamaiso mo Mametlelelong ya Melawana e.
Tlamelo ka matlole ya ditiro tsa Mekgatlho ya Maemo ya Bosetšhaba le
Mekgatlho ya Pako ya Maemo
- (1) Mokgatlho mongwe le mongwe wa Maemo wa Bosetšhaba, e tla re fa o sena
o tlhongwa, le ngwaga le ngwaga morago ga moo gore o tsamaisane le tikologo
ya togamaano ya matlole ya Bothati, o tlhagise leano la kgwebo le le supang
maikemisetso a a tshwanetseng a fitlhelelwa mo pakeng e e sekasekiwang e ka
tlwaelo e tla nnang dingwaga di le tharo, le le tla akaretsang bajete ya
matlole.
(2) Bajete ya matlole e tla bopiwa mo mokgweng o go dumalanweng ka ona le
Bothati mme e tla fiwa Bothati go fetisiwa.
(3) Ditokololo tsa Mekgatlho ya Maemo ya Bosetšhaba di amogela tuelo ya
ditiro tsa tsona tse di amanang le ditiro tsa Mekgatlho ya Maemo ya
Bosetšhaba go ya ka melawana e e amanang le Tirelo ya Setšhaba jaaka e
mametleletswe ke Bothati, mme ka tlwaelo tuelo eo e tla bopiwa ke tuelo ya
tetlo ya go tsenela dikopano, tuelo ya thuso le tuelo ya tetlo ya thwalo le
ditshenyegelo tse di amanang le se.
(4) Ditokololo tsa dikomiti tsa Mekgatlho ya Maemo ya Bosetšhaba tse e
seng ditokololo Mekgatlho ya Maemo ya Bosetšhaba tse di thapilweng ke
Bothati, di ka nne tsa amogela tuelo jaaka ditokololo tsa Mekgatlho ya Maemo
ya Bosetšhaba ya ditiro tse di amanang le Mekgatlho ya Maemo ya Bosetšhaba:
Fa e le gore botokololo jwa dikomiti tsa go nna jalo bo amogetswe pele ke
Bothati.
(5) Bothati bo tla tlamela ka matlole ditiro tse go dumalanweng ka tsona
tsa Mekgatlho e e rileng ya Pako ya Maemo fa ditlhokego tsa go nna jalo di le
teng, go ikaegilwe ka go nna teng ga matlole le mokgwa wa go tlamela ka
matlole ditlhabololo ka tirisano le Mokgatlho wa Pako ya Maemo o o maleba.
SETLHOGO KHUTSWE
Setlhogo khutswe
- Melawana e, e tla bidiwa Melawana ya Mekgatlho ya Maemo ya Bosetšhaba,
1998.
MELAO YA TSAMAISO YA MEKGATLHO YA MAEMO YA BOSETŠHABA
DITHANOLO
- Mo melaong e, kwa ntle ga gore bokao bo supe ka mokgwa o mongwe e kaya –
"Modulasetulo" go kaiwa Modulasetulo wa Mokgatlho wa Maemo wa
Bosetšhaba;
"Komiti" go kaiwa komiti ya Mokgatlho wa Maemo wa Bosetšhaba;
"Komititsamaiso" go kaiwa komiti e e tlhomilweng go dira ditiro
tse di rileng tse e di filweng mo boemong jwa Mokgatlho wa Maemo wa
Bosetšhaba;
"Tokololo" go kaiwa tokololo ya Mokgatlho wa Maemo wa
Bosetšhaba;
"NSB" go kaiwa Mokgatlho wa Maemo wa Bosetšhaba;
"Tshwetso" go kaiwa tshwetso ya Mokgatlho wa Maemo wa
Bosetšhaba;
"Mokwaledi" go kaiwa tokololo e e tlhometsweng tiro e ke
Mokgatlho wa Maemo wa Bosetšhaba.
DITOKOLOLO TSA MOKGATLHO WA MAEMO WA BOSETŠHABA (NSB)
- Go ya ka ditlamelo tsa Molao, NSB, e bopilwe ke Modulasetulo,
Motlatsamodulasetulo, Mokwaledi le ditokololo tse dingwe tse di thapilweng
ke Bothati jwa Borutegi jwa Aforika Borwa go ya ka Melawana ya Mekgatlho ya
Maemo ya Bosetšhaba (Melawana), go ya ka ditlhokego tsa gore Modulasetulo a
tlhophiwe pele ke ditokololo tsa NSB gareng ga tsona kgotsa mo metsweding e
mengwe.
BATSHWARAMARAPO
- Modulasetulo wa NSB kgotsa wa komiti o tla etelelapele dikopano tsa NSB
kgotsa komiti. Fa Modulasetulo a se teng mo kopanong nngwe le nngwe
Motlatsamodulasetulo o tla tshwara marapo. Fa ba se teng ka bobedi, ditokololo
tse di leng teng di ka nne tsa tlhopha modulasetulo gareng ga tsona go
tsamaisa kopano.
DIKOPANO TSA NSB
- NSB e tla kopana mo lefelong le le rileng mo nakong e e rileng go ya ka
tshwetso ya nako le nako.
- Dikopano tse di kgethegileng di ka nne tsa tshwarwa go ya ka Modulasetulo
kgotsa ka kopo ya ditokololo tse di seng ka fa tlase ga nngwe tharong mme mo
lebakeng leo kopano e tla tshwarwa mo nakong le mo lefelong le le tla
tlhomamisiwang ke mokwaledi ka bonako jo bo kgonegang morago ga kamogelo ya
kopo ya go nna jalo.
- Morago ga gore Modulasetulo a golagane le Komititsamaiso, o tla nna le
tshiamelo ya go busetsa morago kopano nngwe le nngwe ya NSB fa morero o o mo
lenanengtema o lebega o sa tlhoke kopano ya go nna jalo, ka tshiamelo ya
gore ditokololo di tla itsisiwe ka pusetso morago ya go nna jalo mo bonnyeng
jwa beke pele ga letlha le NSB e tshwanetseng ya kopana ka lona, ka
tshiamelo ya go ya pele ya gore dikopano di ka se phimolwe kgotsa go
busetswa morago kantlha ya ditiragalo tse di tlhaloganyesegang kgotsa mabaka
a a kwa ntle ga taolo ya NSB kwa ntle ga gore pedi tharong ya ditokololo e
bo e dumalelana le se.
- Mongwe le mongwe o go nna teng ga gagwe go tlhokegang mo maikemisetsong a
kopano a ka nne a laletswa ke NSB go tsenela kopano ya NSB.
- Dikwalo tsotlhe tse di romelwang ditokololo di tla tshwaiwa ka mokgwa o o
tshwanetseng maemo le sebopego sa diteng, ka kitso ya gore go botlhokwa mo
ditokololong go babalela gore dikwalo tsa go nna jalo di dirisiwa go ya ka
letshwao leo.
KITSISO YA DIKOPANO
- Kitsiso ya kopano nngwe le nngwe ya NSB e e tla akaretsang lenaneotema la
merero e e tla sekasekiwang, le tla romelwa ke Mokwaledi kwa tokololong
nngwe le nngwe le batho ba bangwe ba go tla tlhokegang gore ba e tsenele mo
bonnyeng jwa malatsi a le 14 pele ga letlha le le rulagantsweng la kopano
kwa diatereseng tse di kwadisitsweng mo go ene. Fa e le gore ke mo mabakeng
a dikopano tse di kgethegileng Modulasetulo a ka dira kitsiso e khutshwane e
e kwadilweng e e seng ka fa tlase ga malatsi a le mararo a tiro.
- Go sa amogeleng kitsiso nngwe le nngwe e e rometsweng ka nako kwa
atereseng e e kwadisitsweng ya tokololo nngwe le nngwe ga go ne go ama
kgotsa go kgoreletsa tsamaiso ya kopano nngwe le nngwe.
REJISETARA YA GO NNA TENG
- Tokololo nngwe le nngwe e e leng teng mo kopanong ya NSB e tla saena
rejisetara ya go nna teng e e tla rebolelwang lebaka leo.
KHORAMO
- Halofo ya ditokololo, go sa akaretswe Modulasetulo, e tla bopa khoramo mo
dikopanong tsotlhe tse di tlwaelesegileng tsa NSB. Mo dikopanong tse di
kgethegileng nngwe tharong ya ditokololo tsa NSB, go sa akaretswe
Modulasetulo, di tla bopa khoramo.
- Fa palo ya ditokololo tse di leng teng mo nakong le mo lefelong le le
rulaganyeditsweng kopano di sa lekane go bopa khoramo, kopano e tla
tswelelapele ka tshiamelo ya gore ditshwetso dingwe le dingwe tse di tla
tsewang di tla tsewa e le ditshwetso tlhomo mme di tla romelwa go NSB go
tshotlhiwa go ya pele le go bona ditshwaelo pele ga fa di amogelwa.
DIPEGELO TSA BOBEGAKGANG
- Fa go bonalang go le botlhokwa go golola dipegelo tsa bobegakgang tse di
amanang le mabaka a a amang ditiro tse di maleba tsa dikopano tsa NSB,
dipego tseo di tla diriwa ke modulasetulo wa NSB ka tumalelano ya
Modulasetulo wa Bothati.
METSOTSO
- Metsotso ya kopano nngwe le nngwe e tla diriwa le go tlhagisiwa go
netefadiwa mo kopanong e e latelang. Mokwaledi o tla romela metsotso kwa
ditokololong mmogo le kitsiso ya tshwaro ya kopano e e latelang.
- Metsotso e ka se tlhagise ka botlalo tsamaiso ya kopano, mme e tla nna
tshobokanyo ya pegelo ya tsamaiso, ditshwetso le dikgato tse di tlhokegang,
ka tshiamelo ya gore tokololo nngwe le nngwe e tla nna le tshwanelo ya go
kopa gore kemo ya yona e tlhagelele mo metsotsong.
DINGANGISANO TSA NSB LE GO BOUTA
- Mo tsamaisong ya kopano nngwe le nngwe ya NSB ditaolo tse di
tlwaelesegileng tsa ngangisano di tla dira.
- Go tsewa ga ditshwetso go tla diriwa ka tumalelano ka tshiamelo ya gore fa
go sa fitlhelelwe tumalelano go ka nne ga tsewa boutu. Fa boutu e tlhokega e
tla nna ka go supa ka diatla kwa ntle ga gore tokololo nngwe e kope balote,
mme fa go le jalo go tla tshwarwa balote ya sephiri.
- Modulasetulo, fa a tshweremarapo ga a ne a nna le boutu ya go tlhopha mme
o tla nna le boutu ya makgaolakgang.
- Fa Modulasetulo a se teng Motlatsamodulasetulo yo a tshwareletseng (e ka
nna Motlatsamodulasetulo kgotsa o mongwe) ga a ne a nna le boutu ya
makgolakgang mme o tla nna le ya go tlhopha.
- Go botlhokwa mo tokololong ya SNB go supa dikgatlhegelo dingwe le dingwe
tsa tshelete mo morerong o SNB e ngangisanang ka ona, le go kopa go tswa mo
ngangisanong: Fa e le gore tokololo ya go nna jalo e tla intsha ka bo yona
fa tshwetso ya morero o e diriwa ke NSB.
- Kwa ntle ga gore go bo go tlhagelela ka mokgwa mongwe mo ditaolong tse,
tshwetso ya bontsi ba ditokololo tse di leng teng mo kopanong ya SNB e tla
nna tshwetso ya NSB. Maikutlo a bonnye a ka nne a kwadiwa fa ditokololo tsa
go nna jalo di kopa.
- Ntle le go tlola ditshiamelo tsa ditaolo tse, fa morero mongwe o
tlhagelela magareng ga kopano e e tlwaelesegileng e e tlhokang tshwetso ya
NSB, mme go ya ka maikutlo a Modulasetulo o sa tshwanela go diegisiwa go
fitlha mo kopanong e e latelang ya tlwaelo ya NSB, Modulasetulo a ka laela
Mokwaledi go romela kitsiso ka poso e e kwadisitsweng kgotsa ka thwalo go
tokololo nngwe le nngwe, e e tlhagisang morero o o tlhokegang o o batlang
boutu ya poso e go tla diriwang tshwetso ka yona. Kitsiso e tla tlhagisa
paka e boutu ya poso e tshwanetseng ya diriwa ka yona, e e ka se nneng kwa
tlase ga malatsi a le 10 (lesome) go tloga mo letlheng la thomelo. Tshwetso
ya bontsi jwa NSB e tla tsewa e le tshwetso ya NSB. Dipholo tsa nngwe le
nngwe ya balote ya go nna jalo di tla begiwa mo kopanong e e latelang ya
NSB.
TLHOMO YA DIKOMITI
- NSB e ka tlhoma dikomiti, go akaretswa Komititsamaiso go ya ka Melawana ya
NSB.
KOMITITSAMAISO
- Komititsamaiso e e tlhomilweng go ya ka Melawana e tla bopiwa fela ke
ditokololo tsa NSB tse di tlhomilweng ke yona. E tla bopiwa ke Modulasetulo
le ditokololo tse dingwe tse di tlhomamisitsweng le go supiwa ke NSB. Fa e
le gore:
25.1 Komititsamaiso ya go nna jalo, go ya ka dikaelo tsa NSB, e dira merero
ya NSB mo dikopanong, mme ditshwetso tsotlhe tse di amanang le merero ya
motheo e tla nna ntlha kgolo ya NSB;
25.2 Modulasetulo, kgotsa fa Modulasetulo a se teng. Motlatsamodulasetulo
kgotsa fa Motlatsa Modulasetulo a se teng, Modulasetulo yo a tshwareletseng yo
a tlhophilweng ke ditokololo o tla etelelapele dikopano tsa komititsamaiso;
25.3 Modulasetulo o tla bega tiro ya Komititsamaiso mo kopanong nngwe le
nngwe e e tlwaelesegileng ya NSB, mme
25.4 Khoramo ya Komititsamaiso e tla bopiwa ke Modulasetulo mmogo le halofo
ya ditokololo tsa komiti eo.
DIKOMITI TSE DINGWE
- Komiti e tla bopiwa ke palo ya go nna jalo ya ditokololo tsa NSB kgotsa
batho kwa ntle ga ditokololo tsa NSB kgotsa ditokololo tsa NSB mmogo le
batho ba bangwe, jaaka go ka tlhomamisa NSB, ba ba tlhomilweng mo pakeng e e
rileng ya nako jaaka go tlhomamisitse NSB.
26.1 NSB e tla laela tokololo nngwe le nngwe ya komiti ya go nna jalo go
nna Modulasetulo wa Komiti.
26.2 Ka tetla ya NSB, komiti e ka nne ya tlhoma ditlhopha tse dintsi tsa
tiro go dira ditiro tsa komiti ka fa tlase ga kaelo ya komiti, jaaka go ka
tlhomamisa NSB kgotsa go batlisisa merero ya go nna jalo e e welang mo
maatleng le mo ditirong tsa komiti.
26.3 Komiti nngwe le nngwe, go na le Komititsamaiso ka tumelelo ya
Komititsamaiso, e ka tsaya motho a le mongwe kgotsa go feta go nna ditokololo
tsa komiti mo pakeng e e rileng kgotsa mo lebakeng le le rileng.
26.4 Go ya ka mabaka a e bonang a tshwanetse, a e ka nnang a kakaretso
kgotsa a a amanang le morero o o rileng, NSB e ka nne ya naya komiti nngwe le
nngwe maatla a e filweng kgotsa tiro e e neilweng go ya ka mabaka a Melawana.
26.5 NSB mo nakong nngwe le nngwe e ka katoloso kgotsa go ntlafatsa mabaka
mangwe le mangwe a kaelo mo komiting, mme tshikinyo nngwe le nngwe ya go nna
jalo e tla isiwa pele go komiti eo go sekasekiwa le go tshwaela.
26.6 Tokololo ya komiti e e sa dirang maithatetso a pele ga nako mme e
retelelwa ke go tsenela dikopano tse tharo tse di latelanang tsa komiti ya go
nna jalo e tla latlhegelwa ke botokololo jwa yona.
26.7 Tokololo ya komiti e ka nne ya leboga tiro go tswa mo komiting ya go
nna jalo ka kitsiso ya lekwalo.
26.8 Fa go tlhagelela phatlhatiro mo komiting, Modulasetlo wa komiti ya go
nna jalo o tla itsise NSB ka lekwalo mo kopanong ya ntlha ya NSB, e e tla
tsayang matsapa a go tlatsa phatlhatiro eo.
PEGO YA DIKOMITI
- Modulasetulo wa komiti nngwe le nngwe o tla tlhagisa pego ya ditiro tsa
komiti mo kopanong nngwe le nngwe ya tlwaelo ya NSB.
DIKOPANO TSA DIKOMITI
- Ditshiamelo tsa ditemana 7 go fitlha 20 di tla dira mo komiting nngwe le
nngwe ya NSB, tse di buisitsweng le diphetogo tse di tlhokwang ke bokao: Fa
e le gore maikaelelo a temana e, a kaya "NSB",
"Modulasetulo" kgotsa "Mokwaledi" o tla tsewa jaaka
kaelo ya Komiti", mme ba tla bidiwa "Modulasetulo wa Komiti"
kgotsa " Mokwaledi wa Komiti", ka go farologana.
DITOKOLOLO TSA TLALELETSO
- Ditokololo tsa tlaleletso tse di thapilweng ke komiti go ya ka Melawana di
tla nna le dithata tsotlhe tsa botokololo mo kopanong nngwe le nngwe, go
akaretswa le tshwanelo ya go bouta.
SEABE SA MOKWALEDI
- Tiro ya bokwaledi e e amang ditiro tsa NSB e tla diriwa ke mokwaledi go ya
ka dikaelo tsa Modulasetulo wa NSB.
- Seabe sa mokwaledi ke go thusa NSB ka:
31.1 go dira ditiro tsa bokwaledi
31.2 go gakolola mo mererong ya tsamaiso
31.3 go dira tiro e e tshwanetseng ya tsamaiso
31.4 go thusa mo go tsamaiseng diporojeke
31.5 go dira ditiro tse dingwe tse di tlhokwang nako le nako ke NSB.
MAMETLELELO YA MELAO
- Melao e, e ka nne ya tlaleletswa kgotsa ya mametlelelwa mo kopanong nngwe
le nngwe ya NSB ka tumalelano ya Bothati, ka bontsi jwa ditokololo tse di
leng teng: Fa e le gore dimametlelelo tsa go nna jalo di dira ntlha e e
rileng ya lenanetema, tse lekwalo la tsona, le filweng ditokololo le
lenanetema, fa e le gore ditokololo tse di seng kwa tlase ga halofo di teng
mo kopanong.
THADISO YA DITSHWETSO TSA NSB
- Tshwetso nngwe le nngwe e e tserweng mo kopanong ya NSB e tla abelwa palo e
e kgethegileg ya tshwetso ya NSB, mme e bonwa e le tshwetso ya NSB. Tokololo e
e eletsang gore tshwetso e boeletswe e tshwanetse ya tlhagisa kitsiso e e
kwadilweng ya tlhokego ya go nna jalo bonnye jwa malatsi a le 14 pele ga
kopano ya NSB. Fa NSB e ka mametlelela tshwetso, mametlelelo ya go nna jalo e
tla kwadiwa mo metsotsong ya kopano, mme ga diriwa mametlelelo.
Print friendly version


text:
Polelo 10: Morwalela o Mogolo
KA KWA ntle ga araka, batho ba ne ba tswelela ka botshelo jwa bone fela jaaka pele. Ba ne ba sa ntse ba sa dumele gore Morwalela o ne o tla tla. Ba tshwanetse ba bo ba ile ba tshega le go feta. Mme go ise go ye kae ba ne ba emisa go tshega.
Ka bonako fela metsi a ne a simolola go tshologa. A ne a tshologa go tswa kwa loaping jaaka fa o tsholola metsi mo kgamelong. Noa o ne a nepile! Mme jaanong go ne go setse go le thari gore motho ope a ka tsena mo arakeng. Jehofa o ne a tswetse lebati la araka thata.
Ka bonako fela lefatshe le ne la khurumediwa ke metsi. Metsi a ne a nna jaaka dinoka tse dikgolo. A ne a diga ditlhare mme a pitikolola maje a magolo, le go dira modumo o mogolo. Batho ba ne ba tshogile. Ba ne ba palamela kwa mafelong a a tsholetsegileng. Ruri ba ne ba eletsa e kete ba ka bo ba ile ba reetsa Noa mme ba tsena mo arakeng fa lebati le ne le sa ntse le bulegile! Mme jaanong go ne go setse go le thari.
Metsi a ne a nna a tlhatlogela kwa godimo. Pula ya tshologa ka malatsi a le 40 le masigo a le 40. Metsi a tlhatlogela kwa godimo ga dithaba mme go ise go ye kae, a khurumetsa le dithaba tse di kwa godimo thata. Ka jalo, fela jaaka Modimo a ne a boletse, batho botlhe le diphologolo tse di neng di le kwa ntle ga araka di ne tsa swa. Mme mongwe le mongwe yo o neng a le mo arakeng o ne a falola.
Noa le bomorwawe ba ne ba dirile tiro e e molemo tota ka go aga araka. Metsi a ne a e tsholeletsa kwa godimo, mme ya kokobala mo godimo ga metsi. Letsatsi lengwe, pula e sena go kgaotsa, letsatsi le ne la simolola go phatsima. Ruri go ne go kgatlha go bona seo! Metsi a ne a tletse gongwe le gongwe. Mme selo se se neng se bonala e ne e le araka e e kokobetseng mo godimo ga metsi.
Diganka di ne di seyo jaanong. Di ne di ka se tlhole di kgona go utlwisa batho botlhoko. Tsotlhe di ne di sule, mmogo le bommaatsone le batho botlhe ba ba bosula. Mme go ne ga direga eng ka borraatsone?
Borraatsone e ne e se batho ba ba tshwanang le rona. E ne e le baengele ba ba neng ba tswa kwa legodimong go tla go tshela e le batho mo lefatsheng. Ka jalo, fa Morwalela o tla, ga ba a ka ba swa le batho ba bangwe botlhe. Ba ne ba tlogela mebele ya batho e ba neng ba itiretse yone mme ba boela gape kwa legodimong e le baengele. Le fa go ntse jalo, ga ba a ka ba tlhola ba letlwa go nna karolo ya lelapa la baengele ba Modimo. Ka jalo, ba ne ba nna baengele ba ga Satane. Mo Baebeleng ba bidiwa badimona.
Jaanong Modimo o ne a dira gore phefo e foke, mme metsi a morwalela a simolola go ngotlega. Dikgwedi di le tlhano moragonyana, araka e ne ya nna mo godimo ga thaba. Go ne ga feta malatsi a le mantsi, mme ba ba neng ba le mo arakeng ba ne ba kgona go leba kwa ntle mme ba bona ditlhoa tsa dithaba. Metsi a ne a nna a ngotlega ka bonya ka bonya.
Go tswa foo Noa o ne a romela nonyane e ntsho e e bidiwang legakabe kwa ntle ga araka. Le ne la fofa ka lobakanyana mme la boa, gonne le ne le sa kgone go bona lefelo le le ka kotamang mo go lone. Le ne la nna le dira jalo mme gangwe le gape fa le boa le ne le kotama mo arakeng.
Noa o ne a batla go bona gore a metsi a kgadile mo lefatsheng, ka jalo mo lekgetlong leno a romela lephoi kwa ntle ga araka. Mme lephoi le lone la boa gonne le ne le sa bone lefelo le le ka kotamang mo go lone. Noa o ne a le romela lekgetlo la bobedi, mme la boa le hupile letlhare la setlhare sa motlhware. Ka jalo, Noa o ne a lemoga gore metsi a fokotsegile. Noa o ne a romela lephoi lekgetlo la boraro, mme kgabagare la bona lefelo le le omileng go kotama mo go lone.
Jaanong Modimo a bua le Noa. A re: ‘Tswa mo arakeng. Tsaya ba lelapa la gago botlhe le diphologolo.’ Ba feditse lobaka lo lo fetang ngwaga ba le mo arakeng. Ka jalo, akanya fela kafa botlhe ba neng ba itumetse ka gone fa ba tswa mo arakeng mme ba kgona go tshela gape!
Genesise 7:10-24; 8:1-17; 1 Petere 3:19, 20
Dipotso
- Ke ka ntlha yang fa go ne go se ope yo o ka kgonang go tsena mo arakeng fa pula e setse e simolotse go na?
- Jehofa o ne a dira gore pula e ne malatsi le masigo a le kae, mme metsi a ne a nna boteng jo bo kana kang?
- Go ne ga direga eng ka araka fa metsi a simolola go khurumetsa lefatshe?
- A diganka di ne tsa falola Morwalela, mme go ne ga direga eng ka borraatsone?
- Go ne ga direga eng ka araka morago ga dikgwedi tse tlhano?
- Ke ka ntlha yang fa Noa a ne a ntshetsa legakabe kwa ntle ga araka?
- Noa o itsile jang gore metsi a ne a kokobetse mo lefatsheng?
- Modimo o ne a raya Noa a reng fa ene le ba lelapa la gagwe ba sena go nna mo arakeng lobaka lo lo fetang ngwaga?
Dipotso tse di oketsegileng
- Bala Genesise 7:10-24.
Go ne ga senngwa ditshedi tse di kana kang mo lefatsheng? (Gen. 7:23)
Metsi a Morwalela a tsere lobaka lo lo kana kang gore a kokobele? (Gen. 7:24)
- Bala Genesise 8:1-17.
Genesise 8:17 e bontsha jang gore boikaelelo jwa ntlhantlha jwa ga Jehofa ka lefatshe bo ne bo sa fetoga? (Gen. 1:22)
- Bala 1 Petere 3:19, 20.
Fa baengele ba batsuolodi ba boela kwa legodimong, ba ne ba atlholwa ka katlholo efe? (Jude 6)
Pego ya ga Noa le ba lelapa la gagwe e nonotsha jang tsholofelo e re nang le yone ya gore Jehofa o kgona go golola batho ba gagwe? (2 Pet. 2:9)


text:
Toropo ya Lobatse
Lobatse ke toropo mo borwa botlhaba jwa Botswana,dikhilomitara di le masome a supa go tswa borwa jwa toropo kgolo Gaborone,mo twatswaneng e e yang bokone jwa Gaborone. lobatse o na le batho ba le dikete tse masome a mabedi le boferabongwe le makgolo a le masupa. The town is an administrative district, with a Town Council.[1]Toropo ya kgaolo ya makgotla,katoropo ya khansele.
Contents
Ditso[baakanya | edit source]
Bangwaketsi ke bone batho ba ntlha go aga mo lefelong le Botswana, mo le ileng la felela le agilwe ke Bangwaketsi mo lobakeng lwa dingwaga tse di lekgolo la lesome le borobabobedi. Marapo a bogologolo a ntse a teng mo pakeng ya gompieno.
Go filhelela ka boipuso ka ngwaga wa 1966, ,Botswama e ne e le British Protectorate ya Bechuanaland,e ne e nale mathata ka gore e ne e le lefatshe mo toropong e eneng e le kwantle ga molelwane wa lefatshe. Mafikeng, South Africa ka nako eo e ne e le yone toropo kgolo,godimo ga moo toropokgolo e ne e tshwanetse go nna Lobatse kgotsa Gaborone. Gaborone o ne a tlhopiwa e le setilo sa puso ,fa Lobatse a tlhopiwa e le setilo sa molao.
Ka ngwaga wa 1954 barongwa ba development co-operation ba ne ba aga matlhabelo a Lobatse a gompieno a bidiwang B.M.C (Botswana Meat Comission). Lobatse o pharologanyo ka tsela ya ntlha mo Botswana,e e dirilweng ka 1958. Ka boipuso kgwedi ya lwetse a le masome a mararo ka ngwaga wa 1966,dikilomithara tse tlhano e ne e le tsela e e nang le sekonotere lefatshe ka bophara.E ne e le tsela e e tswang maemelo a terena a Lobatse go ya kwa kgotla tshekelong e e neng agilwe ka mo go kgetlhegileng ga loetlo lwa ga kgosi George vi gape le Queen Elizabeth ba England ka ngwaga wa 1947.
Ba Lobatse ba supa lobebe la ngwao[baakanya | edit source]
Kgotla e tona kwa Lobatse e leng ya Peleng, e ne e penologa ka boidiidi jwa batho, go se na lone bobeo jwa lonao e bile bangwe ba eme ka dikgora kwa ntle go jesa matlho monate le gone go itseela ka tsebe. Bafeti ka tsela le bone ba ne ba se ka ba ipona tsapa, ya re go bona mosi o kueletse, ba ikatametsa go tshela matlho bofufu.Dipotso di sa kgale ka mongwe le mongwe a ne a batla go itse gore go eng mo kgotleng. Di ne di sa tlhoke moarabi ka motho o ne a bona fela ka kapari gore fa, go ketekwa letsatsi la ngwao. Bomme ba ne galalela ka mateisi a segilwe ke setswerere ba beile megagolwane e ka re ba ya go batla ngwetsi golo gongwe fa borre bangwe le bone ba tla ba ipapanne ka kapari ya matlalo a Setswana.E re ka toropo ya Lobatse e oletse merafe ka go farologana, ope a se ka a batla gore ngwao ya gaabo e salele kwa morago mme ra bona kapari ka mefutafuta, bangwe ba apere Sezazuru, Sesotho, Seswati, Seherero mme moono wa letsatsi e ne e le go supa le go ipelefatsa ka ngwao ya Setswana ka setlhogo se se reng Ngwao letshego la setshaba.Morafe wa bo o ntse ka tshisibalo go amogela bagaka ba lefatshe leno ba akaretsa matlhogotshweu a toropo ya Lobatse. Bone ba ne ba akaretsa tautona wa pele wa lefatshe leno Sir Ketumile Masire yo e neng e le ene sebui sa tlotla gammogo le moatlhodi mogolo wa kgotla tshekelo, Justice Dibotelo, magosi go tswa kwa dikgaolong tse di farologaneng le motlhatlhelela dithuto kwa mmadikole Dr Roggers Molefi.
Tiro ya simologa, tlhako sa lelela boatleng, dipina, metshameko le maboko e le matsorotsoro, megolokwane le yone e lelela boatleng go supagala tota fa banni ba ne ba nyoretswe letsatsi leo.Banana gammogo le bana ba dikole le bone ba ne ba iketleeditse go tla go anya thuto le maele a Setswana.Kgosi ya Peleng Kgosi Pius Letsholo le ene a nna le sebaka sa go amogela boidiidi jo bo neng bo tshologetse tiro eo.Mo puong ya gagwe, a supa fa a le motlotlo ka jaana toropo eo e le makgatlhanelathapong mme tshwaragano ke ya maemo a ntlha.A re ka one mowa oo wa tirisano, ba ne ba thulanya ditlhogo e le banni gore ngwaga ono ba rulaganya letsatsi la ngwao go itsaya motlhala go leba kwa ba go tswang le gone go amogana thuto le dikitso ka dingwao tsa bone.A re e re ka ngwao e tswa kgakala e tshegeditse e bile e bopa setshaba, maikaelelo a bone e le dikgosi ke go rotloetsa Batswana go e tsosolosa gongwe le gongwe fa ba leng teng, le mo ditoropong tota.Ya re fela a wetsa a nna fatshe, rre mongwe a goa ka lentswe le le kwa godimo a re: Dikgafela tseo! A di goroge kwa kgosing A di goroge ka pula ya masokelele! Fa morafe o thaakanya ditsebe, rre mongwe a suthoga ka letlhaku la moologa a tla a di bokolola dikgafela tseo, a setswe morago ke bomme ba rwele ditlatlana, dinkgo ba bopeletse isa kwa go Kgosi. Kgosi le ene a di amogela ka diatla tsoopedi.
Fa a tlhalosa ka seo, Rre Kebinakgabo Baabina a tlhalosa fa dikgafela di ne di isiwa kwa kgosing e le sesupo sa go itumelela thobo.E ne ya re a nankola ditso tsa Lobatse, Rre Molefi a tlhalosa fa toropo eo e humile ditso tse di tlhokwang go kwalwa gore dikokomane di di fitlhele, a tlatsa ka gore le mo go tlhabololeng lefatshe leno banni ba Lobatse ba nnile le seabe.A re toropo eo e itsege thata ka ngwao e e faphegileng le ditlhabololo tse di nonofileng a kaya fa bommantswitswidi ba tsa thuto, metshameko le kgwebo ba tlholega kwa Lobatse. A re banna le basadi ba ba nnileng le seabe mo go fetoleng le go tokafatsa matshelo a ba bangwe ba bonwa kwa Lobatse mme ka jalo batho bao ba tshwanelwa ke go lemogwa le go fiwa tlotla ka go kwala ka ditiro tsa bone.Dr Molefi o boletse fa mo tlholegong, toropo eo e le ya bagwebi a tlhalosa fa batho ba ntlha go thibelela teng e le Bangwaketse le Bahurutshe mme ba fitlhelwa ke Bazezuru. A re merafe eo e ne e le dikwankwetla tse di neng di itshetsa thata ka ditiro tsa diatla ka mefuta ya bone a tlatsa ka gore go ne go se motlhofo gore ba ka fuduga fa ba leng teng.
Itsholelo[baakanya | edit source]
Kgotla tshekelo e bonwa kwa Lobatse, le tsone diofisi dikgolo tsa lephata la tshekatsheko ya lefatshe gape le sepatela sa balwetse ba tlhalogayo sa Lobatse Mental, se eleng sepatela balwetse ba tlhaloganyo fela mo Botswana. Madirelo ka bontsi a kwa Lobatse,,e leng mathabelo (BMC), ka go rua ka e le konokono mo itsholelong ya Botswana pele ga go lemogwa ga diteemane e le botlhokwa e bo e sala e le bontlha bongwe jo bo mosola jwa ngwao. Kakana tse di nosetsang tsa FLO-TEK , ke kompone e tona e e seng ya puso e e tlhapang.
Khansele ya Lobatse e tsaya sekgele[baakanya | edit source]
Makhanselara a Lobatse a akgoletse bodiredi jwa khansele tiro e ntle ya go neela setshaba ditirelo tse di ba kgotsofatsang.Ba galaleditse bodiredi morago ga go begelwa fa khansele eo e ikgapetse sekgele sa go gaisa dikhansele tse dingwe mo go neeleng setshaba ditirelo.Mmatoropo Mme Caroline Lesang o ne a lekodisa makhanselara a Lobatse fa mo dikhanseleng di le lesome le borataro, khansele ya Lobatse e se lwa ntlha ba iponela maemo ao ka jaana le ngogola ba ile ba ikgapela kopi.O ne a ba itsise gape fa ba lephata la makgotla le bone ba tlotlomaditse toropo eno ka go ikgapela maemo a ntlha kwa phutheogong e e neng e tshwaretswe kwa Jwaneng bosheng.Makhanselara a ne a iteela bodiredi legofi ba re ba supa fa ba dira ba le ngata e bile ba ikemiseditse go direla setshaba ka manontlhotlho le ka bopelotelele.Ba re go supagala fa bodiredi bo ikemiseditse go dirisana le morafe, bogogi jwa toropo go tlhabololo.Ba supile fa le bone ba lemoga pharologanyo ka jaana ditirelo ka bontsi di tokafetse ba supa sekai ka melemo kwa dikokelwaneng.Mokhanselara Rre Molaodi Mantle o ne a leboga mokwaledi wa toropo a re mogopolo wa gagwe ya go akaretsa makhanselara mo bokopanong jwa go itshekatsheka e le bodiredi o dule maduo mme a mo rotloetsa go tswelela ka mowa o montle oo.Le fa go ntse jalo, makhanselara ba ne ba ikuela ka go bewa ka fa mosing ke bobega dikgang jwa thelebeshine.Ba re khansele ya Lobatse e dira tiro e ntle mme go sa supiwe mo thelebeshineng le ntswa fa go dikhansele tse dingwe di ne di ka tsaya malebela mme ba tokafatse ditirelo tsa bone.
Dikgoge tsa kwantle[baakanya | edit source]
Polokelo[baakanya | edit source]
O ka tsibogela[baakanya | edit source]
- Boemelo jwa terena mo Botswana
Dipadi tse dingwe.[baakanya | edit source]
- ↑ Melao ya Botswna,lephata la selegae.
Coordinates: 25°13′S 25°40′E / 25.217°S 25.667°E Template:Botswana largest cities
[[Category: Mafelo a a nang le batho ba bantsi mo Botswana]]


text:
Motse wa Marapong
Marapong ke motse o o mo kgaolong ya legare mo Botswana. O mo bophirima jwa toropo ya Francistown, mo tseleng e e yang kwa borwa e kopanya Francistown go ya Nata. Mo palo batho ya ngwaga wa 2001 dipalo di ne di le sekete le makgolo a mane le masome a mararo le borobabongwe.
Contents
Bomme ba Marapong ba ema puso nokeng[baakanya | edit source]
Modulasetilo wa mokgatlho wa Bomme ba Thapelo kwa motseng wa Marapong o kgothaditse botlhe ba ba nang le bokgoni go thusa puso go diragatsa matshego a Tebelopele ya 2016. E rile a bua kwa moletlong wa kabo ntlo o o neng o diretswe ba lolwapa loora Dambe kwa motseng oo, Mme Kopano Bapileng a re batho ba tshwanetse go itse gore go thusa puso mo go tlhabololeng Batswana baba kobo dikhutswane ke ntse ke tsela nngwe ya go tlhabolola metse ya bone. A re e le ba mokgatlho wa Bomme ba Thapelo, ke maikaelelo a bone go thusa Batswana ba ba tlhokang thuso lefatshe ka bophara, e seng mo motseng wa Marapong fela. Mme Bapileng one gape a rotloetsa batho go nna ba ntsha letsogo fa dikereke di kopa dithuso di tshwana le madi ka gonne go a iponatsa gore kereke e dira eng ka madi ao.
Mokhanselara wa kgaolo Rre Jabulani Vuke o ne a iteela kobo moroko mafoko a ga Mme Bapileng, a tlhalosa fa puso a tlhoka thuso mo go tlhokomeleng Batswana ba ba kobo dikhutswane, mme a re se mokgatlho wa Bomme ba Thapelo o se dirileng ke maiteko a mantle. Le fa go ntse jalo o ne a ba kopa gore ba nne ba ikopanya le bagogi ba motse jaaka dikgosi le makhanselara pele ga ba dira tiro gore ba tle ba ba tswe thuso. A re o dumela gore fa moletlo oo o ne o nnile le morero oo tseneletseng, o ka bo o atlile go feta jaaka o ne o ntse, mme a re se se jesang monate ka mokgatlho o, ke gore ba ikaelela go atolosetsa tiro ya bone ya bopelotlhomogi le kwa metseng ee kwa ntle. Bomme ba Thapelo ke mokgatlho o o dirilweng ke bomme ba dikereke tse di farologanyeng go tswa mo motseng wa Borolong. Mokgatlho oo o ne wa tlhabolola ntlo ya dikamore tse pedi mo lwapeng loora Dambe kwa Borolong, mme mo lwapeng lo lo nang le bana ba le barataro ba ba tlhokomelwang ke mogoloabone yo o dingwaga tse masome mabedi.Motlhokomedi yo o Mme Nametso Dambe o boletse fa ba ne ba nna le nkokoabo le maabone ba ba tlhokafetse ka ngwaga wa 2 000 le 2008.
Modulastlilo o tshwengwa ke boitseme[baakanya | edit source]
Modulasetilo wa khansele potlana ya Tutume, Rre Phillip Makale a re o tshwentswe thata ke mokgwa wa batho ba ba thapilweng mo lenaneong la Ipelegeng wa go sa tsee tiro ya bone ka tlhoafalo.E rile mo mafokong a gagwe a Kamogelo kwa pulong ya khansele potlana eo, mokhanselara Makale a tlhalosa fa go ntse le ditiragalo di le mokawana tse mo go tsone babereki ba Ipelegeng ba bonwang ba tlhabile kgobe ka mutlwa ka nako ya tiro, babangwe ba bonwa ba rapame le gone go apaya tota.O ne a tlhalosa fa boitseme jo bo ka folodisa maiteko a lenaneo la Ipelegeng fa bo sa tsibogelwe ka potlako, mme a kopa makhanselara go bua le batlhophi ba bone go lemotsha botlhokwa jwa go tsaya tiro ya Ipelegeng ka tlhoafalo fela jaaka tiro nngwe le nngwe.O ne a tlhalosa fa lenaneo leo le ka kgona go tlhabolola lefatshe leno fa le ka tsewa ka tlhoafalo.
Mo go tse dingwe, mokhanselara Makale o ne a supa matshwenyego a gagwe mo ditlhabololong tse di mo kgaolong potlana ya Tutume, a re di tsamaya ka bonya, mme a ntsha mogopolo wa gore go dirwe komiti e mo go yone makhanselara le badirela puso ba tlaa nnang ba kopana go suga ka botlalo dikgang tsa ditlhabololo.E rile ba a kgwa mokhanselara Makale dikgaba, makhanselara ba supa matshwenyego a bone ke bonya ja khansele mo go gopeng le go tokafatsa ditsela tse di mo kgaolong.E ntse e le tsa khansele potlana ya Tutume, khansele eo e ne ya dumalana le mogopolo wa mokhanselara wa Marapong, Gubungano Chilume wa gore maloko a komiti e e dupang dibuka ba tsenngwe mo dikomiting tse dingwe tsa khansele eo.O ne a tlhalosa fa komiti eo e kopana gangwe mo kgweding tse tharo, fa dikomiti tse dingwe di kopana gangwe mo kgweding, selo se a reng se baa maloko a komiti eo ka fa mosing ka jaana ba nna ba bona dikgang tse di amang kgaolo morago ga nako.O ne a tlhalosa fa go tsenngwa ga maloko a mo dikomiting tse dingwe go ka dira gore le bone ba nne ba bona dikgang di ise di tswapoge. Megopolo oo o ne wa dumalanwa ka tlhopho morago ga go buisanngwa ka lebaka le leele, mme makhanselara ba le lesome le boraro ba ne ba dumalana le one, fa ba supa ba ne ba o gana.
Dikgoge tsa kwa ntle[baakanya | edit source]
Tutume Botswana/Marapong Francistown


text:
Batho ba le Bantsi ba Ithuta go Bala le go Kwala
Ka 2011, Basupi ba ga Jehofa ba ne ba thusa batho ba feta 5 700 go ithuta go bala le go kwala.
Ghana:
Mo dingwageng di le 25 tse di fetileng, re thusitse batho ba feta 9 000 go ithuta go bala le go kwala.
Zambia:
Fa e sa le go tloga ka 2002, batho ba ka nna 12 000 ba tokafaditse bokgoni jwa bone jwa go bala le go kwala. Agnes wa dingwaga di le 82 a re: “
Fa go ne go itsisiwe kwa phuthegong ya rona gore go tla nna le ditlelase tsa go ithuta go bala le go kwala, ke ne ka ikwadisa. Mo thutong ya ntlha ke ne ka ithuta go kwala leina la me!”
Peru:
Moithuti mongwe wa dingwaga di le 55 o ne a kwala jaana: “
E re ka batsadi ba me ba sa nkisa sekolong, ke ne ke sa akanye gore ke tla kgona go ithuta go bala le go kwala.”
Mozambique:
Mo dingwageng di le 15 tse di fetileng batho ba feta 19 000 ba ithutile go bala. Moithuti mongwe yo o bidiwang Felizarda o ne a re: “Ke itumelela gore jaanong ke kgona go bula Baebele le go e balela batho. Go ne go le thata go dira jalo.”
Solomon Islands:
Ofisi ya rona ya lekala e kwala jaana: “
Mo nakong e e fetileng batho ba bantsi ba ba nnang kwa mafelong a a kwa thoko ba ne ba sa tsene dikolo. Gape ke basetsana ba le mmalwa fela ba ba neng ba tsena sekolo. Ka jalo, batho ba bagolo ba ne ba solegelwa molemo ke ditlelase tseno tsa go ithuta go bala le go kwala. Ba le bantsi fa ba sena go fetsa mo ditlelaseng tseno ga ba tlhole ba inyatsa.”